mteb/MIRACLReranking huggingface dataset:
উসমান ইবন আফ্‌ফান ইসলাম গ্রহণের পর মুহাম্মদ (সা.) তাঁর কন্যা রুকাইয়্যার সাথে তাঁর বিয়ে দেন। হিজরি দ্বিতীয় সনে তাবুক যুদ্ধের পরপর মদিনায় রুকাইয়্যা মারা যায়। এরপর নবী তাঁর দ্বিতীয় কন্যা উম্মু কুলসুমের সাথে তাঁর বিয়ে দেন। এ কারণেই তিনি মুসলিমদের কাছে "জুন-নুরাইন" বা "দুই জ্যোতির অধিকারী" হিসেবে খ্যাত। তবে এ নিয়ে কিছু মতভেদ রয়েছে। যেমন ইমাম সুয়ুতি মনে করেন ইসলাম গ্রহণের পূর্বেই ওসমানের সাথে রুকাইয়্যার বিয়ে হয়েছিল। তবে অধিকাংশ ইতিহাসবেত্তা এই ধারণা পরিত্যাগ করেছেন। উসমান এবং রুকাইয়্যা ছিলেন প্রথম হিজরতকারী মুসলিম পরিবার। তারা প্রথম আবিসিনিয়ায় হিজরত করেছিলেন। সেখানে তাদের একটি ছেলে জন্ম নেয় যার নাম রাখা হয় আবদুল্লাহ ইবন উসমান। এরপর উসমানের কুনিয়া হয় ইবী আবদিল্লাহ। হিজরি ৪র্থ সনে আবদুল্লাহ মারা যায়। তাবুক যুদ্ধের পরপর রুকাইয়্যা মারা যান। এরপর উসমানের সাথে উম্মু কুলসুমের বিয়ে হয় যদিও তাদের ঘরে কোনো সন্তান আসে নি। হিজরি নবম সনে উম্মু কুলসুমও মারা যান।।
জমজম কূপ ইসলামের ইতিহাসে জমজম কুপের উৎপত্তি নিয়ে বর্ণনা রয়েছে। নবী ইবরাহিম (আ) তার দ্বিতীয় স্ত্রী হাজেরা (আ) ও শিশুপুত্র ইসমাইল (আ) কে আল্লাহর আদেশে মক্কার বিরান মরুভূমিতে রেখে আসেন। তার রেখে যাওয়া খাদ্য পানীয় শেষ হয়ে গেলে হাজেরা (আ) পানির সন্ধানে পার্শ্ববর্তী সাফা ও মারওয়া পাহাড়দ্বয়ের মাঝে সাতবার ছোটাছুটি করেছিলেন। এসময় জিবরাঈল (আ) এর পায়ের আঘাতে মাটি ফেটে পানির ধারা বেরিয়ে আসে। ফিরে এসে এই দৃশ্য দেখে হাজেরা (আ) পাথর দিয়ে পানির ধারা আবদ্ধ করলে তা কুপের রূপ নেয়। এসময় হাজেরা (আ) উদগত পানির ধারাকে "জমজম" তথা "থামো" বলায় এর নাম জমজম হয়েছে। পরবর্তীতে নবী ইবরাহিম (আ) এর পাশে কাবা পুনঃনির্মাণ করেন। পূর্বে আদম (আ) এর সময় এটি নির্মিত হলেও পরবর্তীকালে বিনষ্ট হয়ে গিয়েছিল। মুসলিমরা নামাজ পড়ার সময় কাবার দিকে মুখ করে দাঁড়ায়। জমজম কুয়া কাবা থেকে প্রায় ২০ মি (৬৬ ফুট) দূরে।
নবুওয়তের পূর্বে মুহাম্মদ মুহাম্মদের বয়স যখন ৪০ বছর তখন হেরাগুহায় ধ্যানমগ্ন থাকা অবস্থায়ই একদিন তার উপর প্রত্যাদেশ (ওহী) অবতীর্ণ হয়। চল্লিশ বছর বয়সেই প্রকৃতপক্ষে একজন ব্যক্তির চিন্তাজগতে পরিপূর্ণতা আসে। তাই এ সময় ছিল যথোপযুক্ত। তাছাড়া এ সময়ের মধ্যে নবী হেরাগুহায় ধ্যানের তৃতীয় বছর সমাপ্ত করেন। আয়েশার বর্ণনা উরওয়া হয়ে আয যুহুরী বর্ণনা করেছেন। এ অনুসারে প্রথম প্রত্যাদেশ অবতরণের পটভূমি ও ঘটনা নিম্নরুপ: (সংক্ষেপিত ও পরিমার্জিত)
প্রথম প্রত্যাদেশ অবতরণের পর কয়েকদিন প্রত্যাদেশ অবতরণ বন্ধ থাকে। একটি কথা অনেকেই বলেন যে আড়াই বা তিন বছর প্রত্যাদেশ অবতরণ বন্ধ ছিল; তবে তা সত্য নয়। প্রত্যাদেশ স্থগিত থাকার সময় নবী অত্যন্ত বিষণ্ণ ও চিন্তাযুক্ত থাকতেন। "হাফেজ ইবনে হাজারের" মতে প্রত্যাদেশ স্থগিত থাকার কারণ ছিল নবীর মনে থেকে যাতে ভয় কেটে যায় এবং তিনি পরবর্তী প্রত্যাদেশের জন্য উৎসুক হয়ে উঠেন। প্রকৃতপক্ষেই একসময় মুহাম্মদ বুঝতে পারেন যে তিনি আল্লাহ'র নবী মনোনিত হয়েছেন এবং তাকে এই দায়িত্ব অবশ্যই পালন করতে হবে; তাই তিনি শক্ত হন এবং পরবর্তী প্রত্যাদেশের জন্য অপেক্ষা করতে থাকেন। বুখারী শরীফে জাবির ইবনে আবদৃল্লাহ থেকে এ নিয়ে একটি ঘটনা বর্ণীত আছে যার সারকথা হচ্ছে:- রাসূল পথ চলছিলেন, এমন সময় একটি আওয়াজ শুনে আকাশের দিকে তাকান এবং সেই ফেরেশতাকে বিকট আকারে দেখতে পান। এতে ভীত হয়ে তিনি ঘরে ফরেন এবং খাদীজা তাকে চাদর দিয়ে ঢেকে দেয়। তারপরই সূরা আল মুদ্দাস্‌সিরের "ওয়ার রুজযা ফাহজুর" পর্যন্ত অবতীর্ণ হয়। সূরা মুদ্দাস্‌সিরের (৭৪ নং সূরা) ব্যখ্যা হতে জানা যায় যে এই আয়াত কয়টিতেই নবীকে প্রথম ইসলাম প্রচার এবং এর দিকে সবাইকে আহ্বান করার নির্দেশ দেয়া হয়। আর এই প্রচারের মূলমন্ত্র ছিল তাওহীদ তথা স্রষ্টার একত্ববাদ। ইসলামের মূল আদর্শ এই সময়েই নবীকে জানিয়ে দেয়া হয় আর তা এই যে, পৃথিবীতে একমাত্র আল্লাহরই শাসন থাকবে এবং মানুষ আল্লাহ ছাড়া আর কারো কাছে মাথা নত করবেনা।
শিয়া ইসলাম শিয়া ইসলাম (, "শীআ'হ্‌") ইসলামের দ্বিতীয় বৃহত্তম সম্প্রদায়। শিয়া ইসলাম অনুসরণকারীদের শিইতি বা শিয়া বলা হয়। “শিয়া” হল ঐতিহাসিক বাক্য “শিয়াতু আলি” (شيعة علي) এর সংক্ষিপ্ত রূপ, যার অর্থ “আলি অনুগামীরা” বা “আলির দল”। শিয়া মতবাদের মূল ভিত্তি হলো, আলি এবং ফাতিমার বংশের মাধ্যমে নবি পরিবারের (আহলে বাইত) লোকেরাই হলেন ইমামত বা নেতৃত্বের প্রধান দাবীদার; তাই আলি খিলাফতের প্রশ্নে আবু বকর, উমর ও উসমানের মুকাবেলায় অগ্রাধিকারী। শিয়ারা বিশ্বাস করে ইসলামের সর্বশেষ নবী গাদির খুমের ঘটনার () মাধ্যমে তাকেই খিলাফতের জন্য মনোনীত করে গিয়েছিলেন। আবু বকর ছিলেন বনু তাইম গোত্রের, উমর বনু আদি গোত্রের, উসমান বনু উমাইয়া গোত্রের কিন্তু আলি মুহাম্মদের হাশেমি গোত্রের অন্তর্ভুক্ত। এছাড়া আলি একাধারে প্রথম পুরুষ মুসলিম, ইসলামের রাসুলের চাচাতো ভাই, রাসুলের জামাতা, রাসুলের দৌহিত্র হাসান ও হোসেনের পিতা ও রাসুলের সেনাপতি ছিলেন। রাসুলের কোনো পুত্রসন্তান ছিলনা এবং দৌহিত্রা (হাসান, হোসেন) শিশু ছিলেন। এসবদিক বিবেচনায় রাসুলের ইন্তেকালের পর আলিই নেতৃত্বের সর্বাধিক যোগ্য বলে শিয়া মুসলিমগণ মনে করেন। তারা আলি ও মুয়াবিয়ার মধ্যে সংঘটিত যুদ্ধেও আলিকে সমর্থন করেন। পরবর্তীতে মুয়াবিয়ার পুত্র ইয়াজিদের সেনাবাহিনী আলির পুত্র হোসেনকে হত্যা করলে শিয়া মুসলিমরা খিলাফতের প্রতি পুরোপুরি আস্থা হারিয়ে ফেলে এবং হোসেনপুত্র জয়নুল আবেদিনের মাধ্যমে আলি ও ইসলামের রাসুলের বংশধরদের মধ্যে থেকে ইমামতের নীতি অনুসরণ করতে থাকে।
হিজরত মক্কার অধিবাসীদের তাকে হত্যা করার পরিকল্পনার কথা জানতে পেরে ৬২২ সালের জুন মাসের শেষের দিকে নবী মুহাম্মাদ একান্ত অনুসারী আবু বকর সিদ্দিকীকে সাথে নিয়ে গোপনে মক্কা ত্যাগ করেন। মুহাম্মাদ এবং তার অনুসারীরা মক্কা থেকে উত্তরে অবস্থিত ইয়াসরিব শহরে গমণ করে। শীঘ্রই ইয়াসরিব-এর নাম হয়ে যায় "মদীনাত উন-নবী", যার অর্থ: "নবীর শহর", কিন্তু কিছুদিন পরই "উন-নবী" বাদ দিয়ে দেয়া হয়, ফলে এর নাম হয় মদীনা, যার অর্থ: "শহর"।
ইসহাক ইসহাক ( or "") ছিলেন ইসলামের একজন নবী, আদি-পিতা এবং আল্লাহ প্রেরিত পয়গম্বর। ইসলামে তাকে একজন নবী হিসেবে বিবেচনা করা হয় এবং তাঁকে ইসরায়েলীদের পিতা এবং ঈশ্বরের একজন ধার্মিক দাস হিসেবে বর্ণনা করা হয়। ইসহাক ও ইসমাইল, মুসলমানের কাছে খুবই গুরুত্বপূর্ণ ,কারণ পিতা ইব্রাহিমের পর একেশ্বরবাদ বার্তা প্রচারে তারা অব্যাহত ছিলেন। ইসহাকের পরবর্তী বংশের ইয়াকুবকেও ইস্লামের নবী হিসাবে শ্রদ্ধাজ্ঞাপন করা হয়।  কুরআনে ইসহাকের নাম ১৫ বার উল্লেখ করা হয়েছে,  তার পিতা ও পুত্র ইয়াকুবের নামের সঙ্গে।
রাজশাহী বিশ্ববিদ্যালয় রাজশাহী বিশ্ববিদ্যালয় বাংলাদেশের রাজশাহী বিভাগে অবস্থিত দেশের দ্বিতীয় বৃহত্তম বিশ্ববিদ্যালয়। ১৯৫৩ সালের ৬ জুলাই এটি প্রতিষ্ঠিত হয়। রাজশাহী বিশ্ববিদ্যালয়ের বর্তমান শিক্ষার্থীর সংখ্যা প্রায় ৩৬ হাজার৷ 
প্রাচ্যের ক্যামব্রিজ খ্যাত এই বিশ্ববিদ্যালয়টি ঢাকা-রাজশাহী মহাসড়কের পাশে রাজশাহী শহর থেকে ৫ কিলোমিটার দূরে অবস্থিত৷
রাজশাহী কলেজ পরবর্তীতে মুসলমান শিক্ষার্থীদের সংখ্যা বাড়তে থাকে এবং ১৯৪৭ সালে মুসলমান শিক্ষার্থীর সংখ্যা হিন্দু শিক্ষার্থীদের ছাড়িয়ে যায়। ১৯৭০ সালে কলেজে শিক্ষার্থীর সংখ্যা ছিল ১,৮৪০ জন যার মধ্যে ৩০০ জন ছাত্রী। স্বাধীনতার পর এই সংখ্যা দ্রুত বৃদ্ধি পেয়ে ১৯৯০ সালে দাঁড়ায় ৪,৭৩২ জনে যার মধ্যে ছাত্রীর সংখ্যা ছিল ১,৩৫২ জন। কলেজের ছাত্রসংখ্যা ২০০০ সালে বেড়ে দাঁড়ায় ৮,০০০ এবং ২০১৬ সালে শিক্ষার্থীর সংখ্যা ৩২০০০ এর অধিক।
ইনস্টিটিউট অব হেলথ টেকনোলজি, রাজশাহী ১৯৭৬ সালে মাত্র ৭৫ জন শিক্ষার্থী নিয়ে যাত্রা শুরু করে আই.এইচ.টি রাজশাহী। মাত্র ৭৫ জন শিক্ষার্থী নিয়ে যাত্রা শুরু করলেও অতিদ্রুত সব অনিশ্চয়তা ও প্রতিবন্ধকতাকে জয় করে আই.এইচ.টি দেখা পায় সোনালী ভবিষ্যতের । আস্তে আস্তে শিক্ষার্থীর সংখা ক্রমান্বয়ে বাড়তে থাকে। পর্যায়ক্রমে অণুষদের সংখ্যা বৃদ্ধি হয়ে বর্তমানে ৭ টি অণুষদে প্রায় ১০৫০ জন শিক্ষার্থী পড়াশুনা করছে । আগে সচরাচর যেভাবে ভর্তি করা হয় সেভাবে ভর্তি করা হত, কিন্তু এখন এখানে ভর্তি পরীক্ষা দিয়ে উত্তির্ন হয়ে তারপর ভর্তি হতে হয় ।
তেজপুর বিশ্ববিদ্যালয় তেজপুর বিশ্ববিদ্যালয় ১৯৯৪ সালে ভারতীয় সংসদের একটি আইন কর্তৃক প্রতিষ্ঠিত আসামের পূর্ব-উত্তর রাজ্য তেজপুরে অবস্থিত ভারতের কেন্দ্রীয় বিশ্ববিদ্যালয়। এই বিশ্ববিদ্যালয়ের ১৫টি বিভাগ রয়েছে এবং শিক্ষার্থীর সংখ্যা প্রায় ২৫০০ জন। তেজপুর বিশ্ববিদ্যালয়ের বর্তমান উপাচার্য শ্রী মিহির কান্তি চৌধুরী ও বিশেষ উপাচার্য অমরজ্যোতি চৌধুরী। গবেষণা বিভাগের জন্য এই বিশ্ববিদ্যালয় ভারতের অন্যান্য কেন্দ্রীয় বিশ্ববিদ্যালয়ের মধ্যে যথেষ্ট সুনাম অর্জন করেছে। বিশ্ববিদ্যালয়ের কথা ও সুর অসমের প্রসিদ্ধ কণ্ঠশিল্পী ডঃ ভুপেন হাজরিকা রচনা করেছেন।
রাজশাহী বিশ্ববিদ্যালয় বিশ্ববিদ্যালয়ে শিক্ষার্থীদের জন্য মোট ১৭টি হল এবং একটি আন্তর্জাতিক মানের ডরমেটরি রয়েছে, যার মধ্যে ১১টি হল ছেলেদের এবং ৬টি মেয়েদের হল।
প্রেসিডেন্ট জিয়াউর রহমানের নাম অনুসরণে রাজশাহী বিশ্ববিদ্যালয়ের দশম হলটি বির্মাণ করা হয় ১৯৯৩ সালে। বিশ্ববিদ্যালয়ের মাদার বখশ ও শহীদ হবিবুর রহমনা হলের মাঝখানে এই হলটির অবস্থান। বিশ্ববিদ্যালয়ের স্টেডিয়াম থেকে কিছুটা উত্তর পার্শ্বে এই হলটি। ৫৯৮ জন শিক্ষার্থী একসাথে হলটিতে থাকতে পারেন।বাংলাদেশের রূপকার বঙ্গবন্ধুর নাম অনুসারে রাজশাহী বিশ্ববিদ্যালয়ের ছাত্রদের সর্বশেষ হলটি নির্মাণ করা হয় ২০০৩ সালে। বঙ্গবন্ধু শেখ মুজিবুর রহমান হলটি বিশ্ববিদ্যালরে কেন্দ্রীয় ক্যাফেটেয়িার পেছনে অবস্থিত। রাজশাহী বিশ্ববিদ্যালয়ের একমাত্র এই হলেই গবেষকদের থাকার জন্য আলাদা ব্যবস্থা রয়েছে। হলটিতে ৪৫০ জন শিক্ষার্থীর এক সাথে আবাসন ব্যবস্থা পেয়ে থাকেন।
এছাড়াও গবেষক ও বিদেশী ছাত্রছাত্রীদের জন্য একটি আন্তর্জাতিক মানের ডরমেটরি রয়েছে। যার নাম শহীদ মীর আব্দুল কাইয়ুম ইন্টারন্যাশনাল ডরমেটরি।
রাজশাহী বিশ্ববিদ্যালয়ের অনুষদ ও ইনস্টিটিউটসমূহ বর্তমানে এখানে বিভাগের সংখ্যা ৪টি
চারুকলা অনুষদ (পূর্ব নাম "চারুকলা বিভাগ") ১৯৭৮ সালে প্রতিষ্ঠিত রাজশাহী বিশ্ববিদ্যালয়ের অন্তর্ভুক্ত একটি অনুষদ। এটি বিশ্ববিদ্যালয় শিক্ষাঙ্গন থেকে আলাদাভাবে রাজশাহীর মেহেরচন্ডিতে অবস্থিত। বর্তমানে এই অনুষদে ৩টি বিভাগে পৃথক ভাবে ৭ টি বিষয়ে শিক্ষা প্রদান করা হয়ে থাকে, সম্প্রতি ২০১৫ -১৬ শিক্ষাবর্ষ থেকে এই অনুষদে হিস্ট্রি অব আর্টস একটি নতুন বিষয় হিসাবে পর্ঠক্রম এর অন্তভূক্ত করা হয়। এই ৮ টি বিষয়ে ৪ বছর মেয়াদি স্মাতক ও ১ বছর মেয়াদি স্মাতকোত্তর সম্মান কোর্স চালু আছে। বর্তমানে বিভাগটিতে ৩৫ জন শিক্ষক, প্রায় ৬০০ ছাত্র-ছাত্রী ও ২০ টি শ্রেণী কক্ষ রয়েছে। এছাড়া রয়েছে ১৯০০ মত বই সমৃদ্ধ একটি বিভাগীয় লাইব্রেরী।
অচ্যুত সামন্ত ১৯৯৩ সালে মাত্র ১২ জন ছাত্র নিয়ে অচ্যুত সামন্ত প্রতিষ্ঠা করেন কলিঙ্গ ইনস্টিটিউট অব ইন্ডাস্ট্রিয়াল টেকনোলজি (কেআইআইএস)। এটি এখন বিশ্বমানের একটি পূর্ণাঙ্গ বিশ্ববিদ্যালয়। সবচেয়ে কম সময়ে পূর্ণাঙ্গ বিশ্ববিদ্যালয়ের স্বীকৃতি পাওয়ার লিমকা বুক অব রেকর্ডসে নাম উঠেছে এই বিশ্ববিদ্যালয়ের। কলিঙ্গ ইনস্টিটিউট অব ইন্ডাস্ট্রিয়াল টেকনোলজির আছে নিজস্ব হাসপাতাল, পূর্ণাঙ্গ স্টেডিয়াম ও ট্রেনের নিজস্ব অগ্রিম টিকিটের ব্যবস্থা। শিক্ষার্থীর সংখ্যা ২০ হাজারের বেশি। এ বিশ্ববিদ্যালয়ে ডিগ্রি প্রদান করা হয় ১০০টির বেশি বিষয়ে।
ওডিশার আদিবাসী এবং দরিদ্র শিশুরা ‘কেজি টু পিজি’ বিনা মূল্যে থাকা-খাওয়া আর পড়ালেখার সুযোগ পায় এই প্রতিষ্ঠানে। কেআইআইএসেও ২০১৪ সাল পর্যন্ত শিক্ষার্থীর সংখ্যা ২০ হাজারের বেশি।
রাজশাহী সরকারী মাদ্রাসা প্রায় দেড় শতক ধরে রাজশাহী সরকারী মাদ্রাসা শিক্ষার আলো ছড়িয়ে দিচ্ছে। তৈরি করেছে হাজার হাজার আলোকিত মানুষ। ১৯১১ সালে মাদ্রাসার অনতিদূরে বর্তমান রাজশাহী কলেজের ফুলার ভবনে দূরবর্তী শিক্ষার্থীদের জন্য স্থাপন করা হয় হোস্টেল। ১৯৫২ সালে ভাষা আন্দোলন থেকে শুরু করে মুক্তিযুদ্ধ অধিকাংশ আন্দোলনে তাই মাদ্রাসার শিক্ষার্থীদের অংশগ্রহণ। ১৯৫২ সালে সর্বপ্রথম যে শহিদ মিনার রাজশাহী কলেজে তৈরি করা হয় তাতে ছিল রাজশাহী সরকারী মাদ্রাসার অনেক কৃতী শিক্ষার্থীর অবদান।
১৯৬০ সালে পাকিস্তান সরকার রাজশাহী সরকারী মাদ্রাসাকে সরকারীকরণ করে। সরকার থেকে আর্থিক সুবিধা পেতে শুরু করে।
রাজশাহী বিশ্ববিদ্যালয়ের অনুষদ ও ইনস্টিটিউটসমূহ বিশ্ববিদ্যালয়ের রবীন্দ্র কলা ভবনে বিজনেস স্টাডিজ অনুষদ অবস্থিত। এই অনুষদে বিভাগের সংখ্যা ৫টি।বর্তমানে এই অনুষদের অধিকর্তা হিসেবে দায়িত্ব পালন করছেন ড. হুমায়ুন কবির।
সামাজিক বিজ্ঞানের ১১ টি বিভাগ নিয়ে এই অনুষদ গঠিত।
ইতোঃপূর্বে শুধুমাত্র আইন বিভাগ নিয়ে আইন অনুষদ থাকলেও ২০১৫-১৬ শিক্ষাবর্ষ থেকে এই অনুষদে আইন ও ভূমি ব্যবস্থাপনা নামে অপর একটি বিভাগ যুক্ত হয়। আইন বিভাগ বিশ্ববিদ্যালয় প্রতিষ্ঠার একদম শুরুর দিকে ১৯৫৩ সালে প্রতিষ্ঠিত হয়। এই অনুষদের বর্তমান অধিকর্তা হিসেবে দায়িত্ব পালন করছেন প্রফেসর এম.আব্দুল হান্নান ।
রাজশাহী বিশ্ববিদ্যালয়ের উপাচার্যের তালিকা রাজশাহী বিশ্ববিদ্যালয় বাংলাদেশের দ্বিতীয় বৃহতম বিশ্ববিদ্যালয়। ১৯৫৩ সালে এই বিশ্ববিদ্যালয় প্রতিষ্ঠিত হয়। প্রতিষ্ঠার পর থেকে এ যাবৎ ২৩ জন বিশিষ্ট শিক্ষাবিদ রাজশাহী বিশ্ববিদ্যালয়ের উপাচার্যের দায়িত্ব পালন করেছেন। এ বিশ্ববিদ্যালয়ের বর্তমান উপাচার্য প্রফেসর ডক্টর এম আবদুস সোবহান।
এম সাইদুর রহমান খান ১৯৭০ সালের ১লা জুলাই রাজশাহী বিশ্ববিদ্যালয়ের ফলিত পদার্থ বিজ্ঞান ও ইলেকট্রনিক্স বিভাগে প্রভাষক হিসেবে যোগদান করেন। পরবর্তীতে ১৯৮০-৮২ সাল পর্যন্ত জাম্বিয়ার লুসাকাতে অবস্থিত জাম্বিয়া বিশ্ববিদ্যালয়ে এবং ১৯৮২-৮৪ সাল পর্যন্ত নাইজেরিয়ার আহমাদ বেল্লু বিশ্ববিদ্যালয়ে শিক্ষকতা করেন। ১৯৮৬-৮৯ পর্যন্ত তিনি তার নিজ বিভাগ পদার্থ বিজ্ঞান ও ইলেকট্রনিক্স এর সভাপতি ও মাদার বক্স হলের প্রভোস্টের দায়িত্ব পালন করেন। এছাড়াও তিনি ১৯৮৭ সালে রাজশাহী বিশ্ববিদ্যালয়ের সিন্ডিকেট সদস্য এবং ১৯৮৯ সালে সিনেট সদস্য ছিলেন। ১৯৯৭-৯৯ পর্যন্ত রাজশাহী বিশ্ববিদ্যালয়ের উপ-উপাচার্য এবং ১৯৯৯-২০০১ পর্যন্ত উপাচার্যের দায়িত্ব পালন করেন। উল্লেখ্য তিনি উপ-উপাচার্য থাকাকালীন ১৯৯৮ সালে স্বাধীনতার পরে রাজশাহী বিশ্ববিদ্যালয়ের প্রথম সমাবর্তন অনুষ্ঠিত হয়। ২০১২ তে ফলিত পদার্থ বিজ্ঞান ও ইলেক্ট্রনিক ইঞ্জিনিয়ারিং বিভাগ হতে অবসর গ্রহনের পর বর্তমানে রাজশাহীতে বরেন্দ্র বিশ্ববিদ্যালয়ের উপদেষ্টার দায়িত্ব পালন করছেন। এছাড়াও বর্তমানে তিনি বাংলাদেশ আওয়ামীলীগের উপদেষ্টা মন্ডলীর একজন সদস্য।
ঢাকা বিশ্ববিদ্যালয়ের অনুষদসমূহ ১৯২১ সালের ১ জুলাই ঢাকা বিশ্ববিদ্যালয়ের সাথেই ইতিহাস বিভাগের যাত্রা শুরু হয়। শুরুতে মাত্র ৭ জন স্নাতক সম্মান শ্রেণীর শিক্ষার্থী থাকলেও ১৯২৩ সালে স্নাতকোত্তর শেষ পর্বে ১৪ জন শিক্ষার্থী ভর্তি হয়। শুরুতে বিভাগে শিক্ষক ছিলেন মাত্র ৫ জন। বর্তমানে ২৯ জন নিয়মিত শিক্ষক ও ২ জন সংখ্যাতিরিক্ত শিক্ষক, ১ জন অনারারি শিক্ষক এবং ৫ জন খণ্ডকালীন শিক্ষক রয়েছেন। স্নাতক ও স্নাতকোত্তর পর্যায়ে শিক্ষার্থীর সংখ্যা ৬০০ জন। শুধু শিক্ষা ক্ষেত্রে নয়, সাংস্কৃতিক কর্মকাণ্ডে ও খেলাধুলায় এ বিভাগের উজ্জ্বল ভূমিকা রয়েছে। ত্রিশের দশক থেকে আজ পর্যন্ত বিভিন্ন আন্দোলন সংগ্রামে এই বিভাগের ভূমিকা অপরিসীম। মুক্তিযুদ্ধে এই বিভাগের ৩ জন শিক্ষক ও ৩ জন ছাত্র শহীদ হন।
রাজশাহী বিশ্ববিদ্যালয়ের উপাচার্যের তালিকা প্রতিষ্ঠার পর থেকে এ যাবৎ ১১ জন বিশিষ্ট শিক্ষাবিদ রাজশাহী বিশ্ববিদ্যালয়ের উপ-উপাচার্যের দায়িত্ব পালন করেছেন । এ বিশ্ববিদ্যালয়ের বর্তমান উপ-উপাচার্য হচ্ছেন প্রফেসর আনন্দ কুমার সাহা।
যশোর পলিটেকনিক ইনস্টিটিউট ডিপ্লোমা ইন ইঞ্জিনিয়ারিং কোর্সে ১৯৬৪-৬৫ খ্রিষ্টাব্দে প্রথম বর্ষে ৮৩ জন ছাত্র ছিল। বর্তমানে ০৭ (সাত) টি টেকনোলজিতে ১ম ও ২য় শিফট সহ শিক্ষার্থীর সংখ্যা ২৬৮৮ এবং বর্তমান কর্মরত শিক্ষক-কর্মচারীর সংখ্যা ১৪২ জন।
রাজশাহী বিশ্ববিদ্যালয়ের অনুষদ ও ইনস্টিটিউটসমূহ ১৯৫৩ সালে ইংরেজি ও দর্শন বিভাগ খোলার মাধ্যমে কলা অনুষদ তথা রাজশাহী বিশ্ববিদ্যালয়ের যাত্রা শুরু হয়। বর্তমানে কলা অনুষদে ১১টি বিভাগ রয়েছে।
১৯৫৪ সালে বিজ্ঞান অনুষদের যাত্রা শুরু হয়। এই অনুষদের প্রথম বিভাগ ছিল গণিত বিভাগ। বর্তমানে এই অনুষদে ৮টি বিভাগ রয়েছে।
রাজশাহী কলেজ ১৮৭৩ সালে ১ এপ্রিল মাত্র ছয় জন ছাত্র নিয়ে যাত্রা শুরু করলেও অতিদ্রুত সব অনিশ্চয়তা ও প্রতিবন্ধকতাকে জয় করে কলেজটি দেখা পায় সোনালী ভবিষ্যতের। ১৮৭৮ সালেই এর ছাত্র সংখ্যা একশ তে উন্নীত হয়। প্রতিবছরই ছাত্রসংখ্যা বৃদ্ধি পেয়ে ১৯০০ সালে দুইশ, ১৯১০ সালে চারশ, ১৯২০ সালে আটশো এবং ১৯২৪ সালে উন্নীত হয় অনধিক এক হাজার জনে। ১৮৭৩ সালে মুসলমান শিক্ষার্থীর সংখ্যা ১ থাকলেও পরবর্তী ৫ বছর তা অপরিবর্তিত থাকে, কিন্তু এই সংখ্যা ১৯১৬ সালে বেড়ে দাঁড়ায় ১৫৬ জনে এবং ১৯২৪ সালে ২১৫ জন। ১৯৩১ সালে প্রথম ছাত্রী ভর্তি করা হয়।
মিলিটারি কলেজিয়েট স্কুল খুলনা বর্তমান শিক্ষার্থীর সংখ্যা ৬৬৮।
রাজশাহী মেডিকেল বিশ্ববিদ্যালয় রাজশাহী মেডিকেল বিশ্ববিদ্যালয় রাজশাহী বাংলাদেশের একটি সরকারি মেডিকেল বিশ্ববিদ্যালয়। এই প্রতিষ্ঠানটি বর্তমান রাজশাহী মেডিকেল কলেজে অস্থায়ী ভাবে জনবল নিয়োগ এর মাধ্যমে বিশ্ববিদ্যালয়ের কর্যক্রম পরিচালনা করছেন।
রাজশাহী মেডিকেল কলেজ রাজশাহী মেডিকেল কলেজ রাজশাহী শহরে অবস্থিত একটি সরকারি মেডিকেল শিক্ষা প্রতিষ্ঠান। এটি রাজশাহী চিকিৎসা মহাবিদ্যালয় নামেও পরিচিত। শুরু থেকে রাজশাহী বিশ্ববিদ্যালয়ের অধিভুক্ত । প্রতিষ্ঠানটি ১৯৫৮ সালের ১ জুলাই প্রতিষ্ঠিত হয়। বতর্মানে ১৮ টি অনুষদের মাধ্যমে স্নাতক পর্যায়ে এমবিবিএস এবং বিডিএস এবং স্নাতকোত্তর পর্যায়ে এমএস, এমফিল, এমডি, এমপিএইচ এবং ডিপ্লোমা ডিগ্রি প্রদান করা হয়। স্নাতক পর্যায়ে আসন সংখ্যা ২০০। এছাড়া সাকর্ভুক্ত দেশগুলোর ছাত্রছাত্রীদের জন্যও কিছু আসন বরাদ্দ রয়েছে।
নিউ গভঃ ডিগ্রী কলেজ, রাজশাহী নিউ গভঃ ডিগ্রী কলেজ, রাজশাহী রাজশাহী শহরে অবস্থিত একটি শিক্ষা প্রতিষ্ঠান। এটি ১৯৬৬ সালে কাজিহাটা (জেলখানা মাঠের বিপরীতে) প্রতিষ্ঠিত হয়। এটি বাংলাদেশ জাতীয় বিশ্ববিদ্যালয়ের অধীনে স্নাতক ও স্নাতকোত্তর ডিগ্রি প্রদান করে থাকে। এটি প্রথমে উচ্চ মাধ্যমিক পর্যন্ত ছিল, তখন এর নাম ছিল সরকারি ইন্টারমিডিয়েট কলেজ। পরবর্তীতে এটি ডিগ্রী কলেজে উন্নীত হওয়া এর নাম রাজশাহী নিউ গভঃ ডিগ্রী কলেজ রাখা হয়। কলেজটি স্থাপনের পূর্বে এটি শিক্ষা বোর্ডের ভবন ছিল। বতর্মানে এখানে বিজ্ঞান, কলা এবং ব্যবসায় শিক্ষা শাখায় শিক্ষাথীরা অধ্যয়ন করছে। শিক্ষক সংখ্যা ৬৯ জন। নিয়মিত কমর্চারী ৯ জন ও অনিয়মিত ২৩ জন। বিভিন্ন বিষয়ে অধ্যয়নরত মোট শিক্ষাথীর সংখ্যা প্রায় ছয় হাজার।
এম আবদুস সোবহান ১৯৭৯ সালে তিনি রাজশাহী বিশ্ববিদ্যালয়ের ফলিত পদার্থবিজ্ঞান ও ইলেক্ট্রনিক বিভাগের ( তৎকালীন নাম) প্রভাষক পদে যোগদান করেন। ১৯৯৭ সালে তার অধ্যাপক পদে পদন্নোতি হয়। তিনি উক্ত বিভাগে ২০০১ সাল থেকে ২০০৪ সাল পর্যন্ত বিভাগীয় প্রধান হিসেবে দায়িত্বপালন করেছেন। এছাড়াও তিনি উক্ত বিশ্ববিদ্যালয়ের বিভিন্ন প্রশাসনিক পদে দায়িত্বপালন করেছেন। যেমন: হাউজ টিউটর, সিনেট সদস্য, সিন্ডিকেট সদস্য, রাজশাহী বিশ্ববিদ্যালয় শিক্ষক সমিতির সাধারণ সম্পাদক ইত্যাদি
এম আব্দুস সোবহান রাজশাহী বিশ্ববিদ্যালয়ের বর্তমান উপাচার্য। ২০১৭ সালের ৭ই মে তিনি দ্বিতীয় বারের মত রাজশাহী বিশ্ববিদ্যালয়ের উপাচার্য হিসেবে নিয়োগ পেয়েছেন। এর আগে ২০০৯ সালের ২৬ ফেব্রুয়ারি থেকে ২০১৩ সালের ২৫ ফেব্রুয়ারি পর্যন্ত প্রফেসর ড. আব্দুস সোবহান ভিসি হিসেবে দায়িত্ব পালন করেন।
এম আব্দুস সোবহান সারফেস ফিজিক্স, সৌরশক্তি, থিন ফিল্ম ইত্যাদি বিষয়ে গবেষণা করেন। জাতীয় ও আন্তর্জাতিক বিভিন্ন সাময়িকীতে তার লিখিত গবেষণামূলক নিবন্ধ প্রকাশিত হয়েছে।
ব্যবসায় প্রশাসন ইনস্টিটিউট, রাজশাহী বিশ্ববিদ্যালয় ব্যবসায় প্রশাসন ইনস্টিটিউট রাজশাহী বিশ্ববিদ্যালয়ের পাঁচটি প্রতিষ্ঠানের মধ্যে একটি। রাজশাহী বিশ্ববিদ্যালয়ের ব্যবসায় প্রশাসন ইনস্টিটিউট বাংলাদেশের পাবলিক বিশ্ববিদ্যালয়গুলির মধ্যে এটির স্থান দ্বিতীয় প্রকারের। ঢাকা বিশ্ববিদ্যালয়ের ব্যবসায় প্রশাসন ইনস্টিটিউট বাংলাদেশে একাডেমিক শ্রেষ্ঠত্বের একটি উদাহরণ স্থাপন করেছে। রাজশাহী বিশ্ববিদ্যালয়ের ব্যবসায় প্রশাসন ইনস্টিটিউট পাশাপাশি দেশে এবং দেশের বাইরে একটি সম্মানিত অবস্থান অর্জনের লক্ষ্যমাত্রা নির্ধারণ করেছে । কিন্তু কাজটি এতো সহজ নয়। এটি ২০০২ সালে একটি ইনস্টিটিউট হিসাবে যাত্রা শুরু করে। ইনস্টিটিউটের একাডেমিক কার্যক্রম ২০০২ সালে (সন্ধ্যায়) এমবিএ প্রোগ্রামের প্রথম শুরু হয়। বর্তমানে ইনস্টিটিউটের এমবিএ প্রোগ্রামের চারটি স্ট্রিম এবং এমফিল / পিএইচডি প্রোগ্রামের অন্য প্রবাহ রয়েছে। এই কর্মসূচির বেশিরভাগ ছাত্র বেসরকারি খাত এবং রাষ্ট্রীয় মালিকানাধীন সংস্থার মাঝারি স্তরের এবং শীর্ষ পর্যায়ের কর্মকর্তা। ২০১৫ তে বিবিএ প্রোগ্রামটি শুরু হয়েছিল ইনস্টিটিউটে।
রাজশাহী বিশ্ববিদ্যালয় ১৯৫৮ সালে বর্তমান ক্যাম্পাসে দালান-কোঠা ও রাস্তাঘাট নির্মাণ শুরু হয়। রাজশাহী বিশ্ববিদ্যালয়ের শিক্ষা কার্যক্রম স্থানান্তর করা হয় মতিহারের নিজস্ব ক্যাম্পাসে এবং ১৯৬৪ সালের মধ্যে বিশ্ববিদ্যালয়ের সকল অফিস ও বিভাগ এখানে স্থানান্তরিত হয়৷ এই ক্যাম্পাসটি গড়ে ওঠে অস্ট্রেলিয়ান স্থপতি ড. সোয়ানি টমাসের স্থাপত্য পরিকল্পনায়৷
অরুণ কুমার বসাক অরুণ কুমার বসাক ১৯৫৭ সালে পাবনার রাধানগর মজুমদার একাডেমী হতে তৎকালীন পূর্ব পাকিস্তান মাধ্যমিক শিক্ষাবোর্ড ঢাকা এর অধীনে ফার্স্ট ডিভিসনে মেট্রিকুলেশন পাশ করেন। স্কুল জীবন শেষ করে তিনি রাজশাহী বিশ্ববিদ্যালয়ের অধীনে পাবনা এডওয়ার্ড কলেজে ভর্তি হন এবং সেখান থেকে ১৯৫৯ সালে ইন্টারমিডিয়েট পাশ করেন এবং তৎকালীন রাজশাহী বিভাগ (বর্তমান রংপুর ও রাজশাহী) ও খুলনা বিভাগ (বর্তমান খুলনা ও বরিশাল) এর সম্মিলিত মেধা তালিকায় ২য় স্থান অধিকার করেন। ইন্টারমিডিয়েট পাশ করে তিনি রাজশাহীতে এসে রাজশাহী সরকারী কলেজে রাজশাহী বিশ্ববিদ্যালয়ের অধীনে পদার্থবিজ্ঞান বিভাগে অনার্সে ভর্তি হন (উল্লেখ্য তখন রাজশাহী বিশ্ববিদ্যালয়ে পদার্থ বিজ্ঞান বিভাগে বি. এস. সি কোর্স চালু ছিল না) এবং ১৯৬১ সালে প্রথম শ্রেনীতে প্রথম হয়ে অনার্স পাশ করেন। অনার্স শেষ করে অরুণ কুমার বসাক রাজশাহী বিশ্ববিদ্যালয়ের পদার্থ বিজ্ঞান বিভাগে মাস্টার্সে ভর্তি হন এবং ১৯৬৩ সালে প্রথম শ্রেনীতে প্রথম হয়ে মাস্টার্স পাশ করে সেই বছরই ২ ডিসেম্বর রাজশাহী বিশ্ববিদ্যালয়ে নিজ বিভাগে প্রভাষক হিসাবে যোগদান করেন। বিশ্ববিদ্যালয়ে বিজ্ঞান অনুষদে সর্বোচ্চ নম্বর (৭৫%) পাওয়ার সম্মাননা হিসাবে ১৯৬৫ সালে তিনি লন্ডনের ইম্পেরিয়াল কলেজে উচ্চ শিক্ষা অর্জনের জন্য শিক্ষাবৃত্তি লাভ করেন এবং সেই কলেজে ভর্তি হন। কিন্তু প্রগতিশীল চিন্তাধারার পক্ষে অবস্থান গ্রহণের জন্য বিমান বন্দরে তৎকালীন পাকিস্তান সরকার তার পাসপোর্ট জব্দ করে। ফলে তিনি উচ্চ শিক্ষা গ্রহণে লন্ডন যেতে ব্যর্থ হন। এরপর পরবর্তীতে বাংলাদেশ স্বাধীন হলে ১৯৭২ সালে তার পাসপোর্ট নতুন করে ইস্যু করা হয়। ঐ বছরই তিনি কমনওয়েলথ পোস্ট গ্রাজুয়েট স্কলারশিপ লাভ করেন এবং উচ্চ শিক্ষার জন্য ইংল্যান্ড গমন করেন সেখানে বার্মিংহাম ইউনিভার্সিটি থেকে ১৯৭৫ সালে পি এইচ ডি সম্পন্ন করেন।
রাজশাহী বিশ্ববিদ্যালয়ের অনুষদ ও ইনস্টিটিউটসমূহ রাজশাহী বিশ্ববিদ্যালয়ে ৫টি উচ্চতর গবেষণা ইনস্টিটিউট রয়েছে।
শিক্ষা ও গবেষণা ইনস্টিটিউট রাজশাহী বিশ্ববিদ্যালয়ের একটি ইনস্টিটিউট। এটি ২০০০ সালে বিশ্ববিদ্যালয়ের পঞ্চম ইনস্টিটিউট হিসেবে প্রতিষ্ঠিত হয়। শিক্ষা বিজ্ঞানের নানা বিষয়ে উচ্চতর শিক্ষা ও গবেষণা কার্যক্রম পরিচালনার উদ্দেশ্যে স্থাপিত এই ইন্সটিটিউটে প্রথম বছরে এম্পফিল ও পিএইচডি কোর্সে ৫ জন শিক্ষার্থী ভর্তি হয়েছিল। বর্তমানে সেখানে চার বছর মেয়াদী ব্যাচেলর অব এডুকেশন (বিএড) স্নাতক, দুই বছর মেয়াদী মাস্টার অব এডুকেশন (এমএড), এক বছর মেয়াদী মাস্টার অব ফিলোসফি (এমফিল) ও এক বছর মেয়াদী ডক্টর অব ফিলোসোফি (পিএইচডি) কোর্স চালু রয়েছে। এছাড়া ইনস্টিটিউটে সান্ধ্যকালীন পোস্ট-গ্র্যাজুয়েট ডিপ্লোমা ইন এডুকেশন কোর্স করানো হয়। বিএড শিক্ষার্থীদের বর্তমানে ভাষা, সমাজবিজ্ঞান এবং মনোবিজ্ঞান ও বিশেষ শিক্ষা কোর্সে শিক্ষাদান করা হলেও ভবিষ্যৎ আরও বিভিন্ন কোর্সে শিক্ষা দান করার পরিকল্পনা রয়েছে। গবেষকদের জন্য একটি পুর্ণ কম্পিউটার ল্যাব প্রতিষ্ঠিত হয়েছে।
এ.এফ.এম. রেজাউল করিম সিদ্দিকী হত্যাকাণ্ড এ.এফ.এম. রেজাউল করিম সিদ্দিকী ১৯৫৫ সালের ৭ জানুয়ারি পূর্ব পাকিস্তানের (বর্তমান বাংলাদেশ) রাজশাহী জেলার বাগমারা উপজেলায় জন্মগ্রহণ করেন। তার বাবা আবুল কাশেম প্রাথমিক শিক্ষা অধিদপ্তরের সহকারী পরিচালক ছিলেন। তিনি রাজশাহী কলেজিয়েট স্কুল থেকে ১৯৬৯ সালে মাধ্যমিক এবং রাজশাহী কলেজ থেকে ১৯৭২ সালে উচ্চ মাধ্যমিক পাশ করেন। এরপর ১৯৮০ সালে রাজশাহী বিশ্ববিদ্যালয়ের ইংরেজি বিভাগ থেকে স্নাতকোত্তর পাশ করেন তিনি। তিনি কর্মজীবন শুরু করেন সরকারি রাজেন্দ্র কলেজে ইংরেজি বিভাগের শিক্ষক হিসাবে। দেড় বছর সেখানে শিক্ষকতা করার পর যোগ দেন রাজশাহী বিশ্ববিদ্যালয়ের ইংরেজি বিভাগের প্রভাষক হিসাবে। একই বিভাগে তিনি ২০০১ সাল থেকে ২০০৪ সাল পর্যন্ত চেয়ারম্যানের দায়িত্ব পালন করেন।
দিনাজপুর সরকারি কলেজ কলেজটি প্রথমে কলকাতা বিশ্ববিদ্যালয়ের অধিনে পরে ঢাকা বিশ্ববিদ্যালয় ও রাজশাহী বিশ্ববিদ্যালয় এবং বর্তমানে জাতীয় বিশ্ববিদ্যালয়ের অধিনে শিক্ষা কার্যক্রম পরিচালনা করে।স্নাতক (সম্মান) ও স্নাকোত্তর পর্যায়ে পঠিত বর্তমান অনুষদ ও বিভাগসমূহ -
রাজশাহী বিশ্ববিদ্যালয়ের অনুষদ ও ইনস্টিটিউটসমূহ অধিভুক্ত বিভিন্ন সরকারি-বেসরকারী মেডিকেল কলেজ, ডেন্টাল কলেজ, মেডিকেল ইন্সটিটিউট, নার্সিং কলেজ এই অনুষদের অন্তর্ভুক্ত। এই অনুষদের অন্তর্গত সরকারি মেডিকেল কলজের সংখ্যা ৯টি ও বেসরকারী মেডিকেল কলেজের সংখ্যা ১০টি। এছাড়াও ৩টি বেসরকারী ডেন্টাল কলেজ অন্তর্ভুক্ত আছে এই অনুষদে।
রাজশাহী বিশ্ববিদ্যালয় প্রায় ৭৫৩ একর বা ৩০৪ হেক্টর এলাকাজুড়ে রাজশাহী বিশ্ববিদ্যালয় ক্যাম্পাস৷ রাজশাহী বিশ্ববিদ্যালয়ে রয়েছে ৫টি উচ্চতর গবেষণা ইন্সটিটিউট, ৯টি অনুষদের অধীনে ৫৬টি বিভাগে বর্তমানে পরিচালিত হচ্ছে রাজশাহী বিশ্ববিদ্যালয়ের শিক্ষা কার্যক্রম৷ ক্যাম্পাসের উত্তর পূর্ব দিক জুড়ে রয়েছে ছাত্রদের জন্য ১১টি আবাসিক হল ৷ ছাত্রীদের জন্য রয়েছে ৬টি আবাসিক হল যা ক্যাম্পাসের পশ্চিম প্রান্তে অবস্থিত৷ পূর্ব দিকে গবেষকদের জন্য রয়েছে একটি ডরমিটরি। পূর্ব ও পশ্চিম প্রান্ত জুড়ে রয়েছে শিক্ষক ও কর্মকর্তা-কর্মচারীদের জন্য আবাসিক এলাকা৷ বিশ্ববিদ্যালয়ের শহীদ স্মৃতি সংগ্রহশালা এদেশের সর্বপ্রথম স্থাপিত মুক্তিযুদ্ধ জাদুঘর।তাছাড়া রয়েছে সাবাস বাংলাদেশ নামে একটি ভাষ্কর্য৷ আরো রয়েছে গোল্ডেন জুবিলি টাওয়ার৷
জিরাবো ক্যান্টনমেন্ট পাবলিক স্কুল ও কলেজ বর্তমানে অধ্যক্ষ ও সদস্য সচিব হিসেবে দায়িত্ব পালন করছেন লেফটেন্যান্ট কর্নেল মোঃ লুৎফর রহমান, পিএসসি, এইসি। বর্তমানে প্রতিষ্ঠানের মোট শিক্ষার্থীর সংখ্যা ১৬০০ জনের অধিক, শিক্ষক-শিক্ষিকা ৫৫ জন, একাডেমিক কাউন্সেলর ০১ জন ও কর্মচারি ৪২ জন।
রাজশাহী বিশ্ববিদ্যালয়ের অনুষদ ও ইনস্টিটিউটসমূহ রাজশাহী বিশ্ববিদ্যালয় দেশের দ্বিতীয় বৃহতম বিশ্ববিদ্যালয়। এটি ১৯৫৩ সালে প্রতিষ্ঠিত হয়। বর্তমানে রাজশাহী বিশ্ববিদ্যালয়ে সর্বমোট ১০টি অনুষদের অধীনে ৫৭টি বিভাগ রয়েছে এবং অধিভুক্ত শিক্ষা প্রতিষ্ঠান রয়েছে ৪১টি; যার মধ্যে সরকারি ১১টি ও বেসকারি ২৪টি। এছাড়া এই বিশ্ববিদ্যালয়ে উচ্চতর গবেষণা ইনস্টিটিউট রয়েছে ৫টি।
রাজশাহী বিশ্ববিদ্যালয় রাজশাহী বিশ্ববিদ্যালয়ের প্রতীকে রয়েছে একটি বৃত্ত। সেটা বিশ্বের প্রতীক। একটি উন্মুক্ত গ্রন্থ যা জ্ঞানের প্রতীক এবং আকাশদৃষ্টি থেকে শাপলা ফুল সৌন্দর্য, পবিত্রতা ও জাতীয় প্রতীক। এটি সূর্য অর্থেও প্রাণ ও শক্তির প্রতীক। বাংলাদেশের অভ্যুদয়ের পরপরই বিশ্ববিদ্যালয়ের নতুন প্রতীকের জন্য পুরস্কার ঘোষণা করে নকশা আহ্বান করা হয়। শিল্পী গোলাম সারওয়ারের আঁকা মূল নকশা নির্বাচনের পর কিছুটা পরিবর্তন করে বর্তমান প্রতীকে রুপ দেন শিল্পাচার্য জয়নুল আবেদিন ও শিল্পী হাশেম খান।
রাজশাহী বিশ্ববিদ্যালয় রাজশাহী বিশ্ববিদ্যালয় প্রতিষ্ঠার পর থেকে এ পর্যন্ত মোট ২২ জন উপাচার্য দায়িত্ব পালন করেছেন। প্রফেসর ডক্টর ইতরাত হোসেন জুবেরী ছিলেন প্রথম উপাচার্য এবং ২২তম ও বিশ্ববিদ্যালয়ের বর্তমান উপাচার্য হচ্ছেন প্রফেসর ডক্টর এম আবদুস সোবহান।
ট্রিনিটি কলেজ, কেমব্রিজ কেমব্রিজ বিশ্ববিদ্যালয়ের সাবেক শিক্ষার্থীদের মধ্যে ৩২ জন নোবেল পুরস্কার অর্জন করেছেন। কেমব্রিজের কলেজগুলোর মধ্যে নোবেলজয়ী সাবেক শিক্ষার্থীর এই সংখ্যা সর্বোচ্চ। এছাড়া এই কলেজের সাবেক শিক্ষার্থীরা অর্জন করেছে পাচটি ফিল্ডস পদক এবং একটি আবেল পুরস্কার। পাঁচজন ব্রিটিশ প্রধানমন্ত্রী এই কলেজের শিক্ষার্থী ছিলেন। বিশ্বখ্যাত বিজ্ঞানী আইজাক নিউটন, নিলস বোর কবি লর্ড বাইরন, দার্শনিক লুডভিগ ভিটগেনস্টাইন ও বার্ট্রান্ড রাসেল এই কলেজের শিক্ষার্থী ছিলেন।
রাজশাহী বিশ্ববিদ্যালয়ের অনুষদ ও ইনস্টিটিউটসমূহ ২০১০ সালের ১২ এপ্রিল রাজশাহী বিশ্ববিদ্যালয় প্রকৌশল অনুষদের এক্টের মাধ্যমে এটি যাত্রা শুরু করে। শুরুতে পাঁচটি বিভাগ নিয়ে অনুষদটি যাত্রা আরম্ভ করে। ২০১৫ সালের এর সাথে নতুন একটি বিভাগ চালু হয়। বর্তমানে এর অধীনে ছয়টি বিভাগ রয়েছে। অনুষদের বর্তমান অধিকর্তা(ডীন) প্রফেসর আবু বকর মোহাম্মদ ইসমাইল পি. এইচ. ডি।প্রকৌশল অনুষদে ২৫টি আসন বিদেশী ছাত্রের জন্য সংরক্ষিত আছে। বর্তমানে ০২ জন নেপালী ছাত্র কম্পিউটার সায়েন্স এন্ড ইঞ্জিনিয়ারিং ও ফলিত পদার্থবিজ্ঞান ও ইলেকট্রনিক ইঞ্জিনিয়ারিং বিভাগে অধ্যায়ন করছে।
কুইন্স বিশ্ববিদ্যালয় (বাংলাদেশ) কুইন্স বিশ্ববিদ্যালয় বাংলাদেশের একটি প্রাইভেট বিশ্ববিদ্যালয়। বিশ্ববিদ্যালয়টি ১৯৯৬ সালে প্রতিষ্ঠিত হয় এবং এর প্রতিষ্ঠাতা চেয়ারম্যান ড. হামিদা বানু শোভা এমপি। রাজশাহী বিশ্ববিদ্যালয়ের প্রাক্তন উপাচার্য ড. আব্দুল খালেক বিশ্ববিদ্যালয়ের বর্তমান উপাচার্য।
বাংলাদেশে পতিতাবৃত্তি এক সময় পতিতাবৃত্তি কেবল পতিতালয় বা বেশ্যাপল্লীতে আবদ্ধ ছিল। ফলে সে সময় পতিতাদের সংখ্যা নিরূপণ করা সহজ ছিল। বর্তমানে অনিবন্ধিত বা খণ্ডকালীন দেহব্যবসায়ীর সংখ্যা ব্যাপকভাবে বৃদ্ধি পেয়েছে বিধায় কেবল পতিতালয়ে জরীপ চালিয়ে নিরূপণ করা সম্ভভ নয় কত সংখ্যক নারী দেহব্যবসায় জড়িত।
বেপজা পাবলিক স্কুল ও কলেজ মূলত চট্টগ্রাম বেপজার এলাকায় কর্মরত লোকজনের সন্তানদের লেখাপড়ার উদ্দেশ্য প্রতিষ্ঠিত হলেও সর্বসাধারণের জন্য জ্ঞানার্জনের সুযোগ রয়েছে। কলেজ বিভাগ চালুর পর থেকে এতে শিক্ষার্থীর সংখ্যা উত্তোরত্তর বৃদ্ধি পাচ্ছে। বর্তমানে প্রতিষ্ঠানটিতে প্রায় ১০,০০০ শিক্ষার্থী পড়াশোনা করছে।
রবার্ট কোলম্যান রিচার্ডসন রবার্ট কোলম্যান রিচার্ডসন (জন্ম: জুন ২৬, ১৯৩৭ – ফেব্রুয়ারী ১৯, ২০১৩) একজন মার্কিন পরীক্ষামূলক পদার্থবিজ্ঞানী। রিচার্ডসন,ডগলাস অশেররফ, একজন প্রাক্তন গবেষক এবং ডেভিড লী, তৎকালীন স্নাতক শিক্ষার্থীর সাথে কর্নেল বিশ্ববিদ্যালয়ের গবেষণাগারে হিলিয়াম-৩ এর সুপারফ্লুইডিটি আবিষ্কারের জন্য পদার্থে নোবেল পুরস্কার লাভ করেন।
তিনি ভার্জিনিয়া তেক থেকে ১৯৮ সালে ব্যাচেলর অব সায়েন্স এবং ১৯৬০ সালে মাস্টার্স ডিগ্রি অর্জন করেন। তিনি ১৯৬৫ সালে ডিউক বিশ্বিদ্যালয় থেকে পিএইচই ডিগ্রি অর্জন করেন। তিনি বর্তমানে কর্নেল বিশ্ববিদ্যালয়ের পদার্থবিজ্ঞানের ফ্লয়েড নিউম্যান অধ্যাপক।
রাজশাহী বিশ্ববিদ্যালয় স্কুল সকল শিক্ষার্থীর জন্য নির্দিষ্ট ইউনিফর্ম পরা বাধ্যতামূলক
কাশিনাথপুর মহিলা ডিগ্রি কলেজ ২০০২ সালে রাজশাহী শিক্ষা বোর্ড কর্তৃক বিজ্ঞান, ব্যবসায় শিক্ষা ও মানবিক বিভাগে মোট ১৪ টি বিষয়ে একাদশ ও দ্বাদশ শ্রেণীর শিক্ষাদানের অনুমতি পায় কলেজটি। তখন ছাত্রী ছিল মাত্র ৩০ জন ও শিক্ষক ছিলো মাত্র ৭ জন। তখন অধ্যক্ষ ছিলেন মোঃ আব্দুল আওয়াল ও পরে অধ্যক্ষ হোন মোছাঃ রোকসানা খানম। ২০০৪ সালে কলেজের প্রথম পাবলিক পরীক্ষায় ১৬ জন অংশগ্রহন করে ৭ জন কৃতকার্য হয়। তারপর আসতে আসতে বছর দশেকের মধ্যে ছাত্রীসংখ্যা বেড়ে ১,১২২ জন ও শিক্ষক/শিক্ষীকার সংখ্যা হয় ২৮ জন। ২০০৯ সালে জাতীয় বিশ্ববিদ্যালয়ের অধীনে ডিগ্রি কোর্স চালু করা হয় কলেজে
তখন ২০১০-১১ শিক্ষাবর্ষে ৫৪ জন ছাত্রী ভর্তি হয়। বর্তমানে ডিগ্রি কোর্সে মোট ছাত্রীসংখ্যা ৪১৪ জন।
জামিয়া দারুল আরকাম আল ইসলামীয়া ইসলামী শিক্ষা প্রতিষ্ঠান হিসাবে ব্রাহ্মণবাড়িয়া জেলায় বহু বছর যাবৎ সুনামের সহিত প্রতিষ্ঠান টি পরিচালনা হয়ে আসছে। উক্ত মাদ্রাসাটি ১৯৯২ সালে আলহাজ্ব হযরত মাওলানা সাজেদুর রহমান সাহেব প্রতিষ্ঠা করেন। বর্তমানে তিনিই এই প্রতিষ্ঠানের প্রিন্সিপাল হিসাবে দায়িত্বরত আছেন। উক্ত মাদ্রাসাটিতে ক্লাশ ওয়ান থেকে নিয়ে মাষ্টার্স তথা দারুল হাদিসের পাশাপাশি বিভিন্ন বিষয়ের উপর আলাদ আলাদ পিএইচডি করার সুযোগ ও আছে। বর্তমানে ৩৫ জন শিক্ষক নিয়োজিত আছে। শিক্ষার্থির সংখ্যা প্রায় ১৫০০ শত।
অরুণ কুমার বসাক ১৯৬৩ সাল থেকে রাজশাহী বিশ্ববিদ্যালয়ের পদার্থবিজ্ঞান প্রভাষক বিভাগে যোগদানের পর থেকে প্রফেসর এমিরিটাস অরুণ কুমার বসাক রাজশাহী বিশ্ববিদ্যালয়সহ দেশ এবং বিদেশের অনেক বিশ্ববিদ্যালয়ে অধ্যাপনা করেছেন। অরুন কুমার বসাক ১৯৮৫ থেকে ১৯৮৮ সাল পর্যন্ত রাজশাহী বিশ্ববিদ্যালয়ে পদার্থবিজ্ঞান বিভাগের সভাপতির দায়িত্ব পালন করেন। তিনি শাহজালাল বিজ্ঞান ও প্রযুক্তি বিশ্ববিদ্যালয়ে পদার্থবিজ্ঞান বিভাগের প্রতিষ্ঠাতা প্রধান হিসাবে ১৯৯০-১৯৯৪ সাল পর্যন্ত দায়িত্ব পালন করেন। এছাড়া তিনি ঐ বিশ্ববিদ্যালয়ের প্রথম শিক্ষক ছিলেন। তিনি একই বিশ্ববিদ্যালয়ের স্কুল অব ফিজিকাল সায়েন্স অনুষদের ডীন হিসাবে দুই বছর দায়িত্ব পালন করেছেন। ১৯৯৪ সালে রাজশাহী বিশ্ববিদ্যালয়ে নিজ বিভাগে ফিরে আসেন। রাজশাহী বিশ্ববিদ্যালয়ের পদার্থ বিজ্ঞান বিভাগে বাকি সময় শিক্ষকতা করে ২০০৮ সালে তিনি বিভাগ থেকে অবসর গ্রহণ করেন। এরপর শিক্ষক ও গবেষক হিসাবে তার অসামান্য অবদানের জন্য ২০০৯ সালে বাংলাদেশের পদার্থ বিজ্ঞানে এক মাত্র প্রফেসর এমিরিটাস (আজীবন) হওয়ার গৌরব অর্জন করেন। তিনি রাজশাহী বিশ্ববিদ্যালয়ের চতুর্থ প্রফেসর এমিরিটাস। এছাড়া যুক্তরাষ্ট্রের কেন্ট ইউনিভার্সিটিতে ১৯৯৭ সালে ভিজিটিং প্রফেসরের দায়িত্ব পালন করেন। তিনি একাধিকবার যুক্তরাষ্ট্রের এর সাউদর্ন ইলিনইস ইউনিভার্সিটিতে রিসার্স প্রফেসরে হিসাবে দায়িত্ব পালন করেছেন।
পঞ্চগড় সরকারি মহিলা কলেজ কলেজটিতে বর্তমানে ৯টি বিষয়ে অনার্স কোর্স চালু রয়েছে। শিক্ষার্থীর সংখ্যা সাড়ে ৩ হাজারের বেশি। পঞ্চগড় সরকারি মহিলা কলেজ চত্ত্বরে ২০০০ সালে তৎকালীন অধ্যক্ষ নাজমুল হকের প্রচেষ্টায় শিলা জাদুঘর প্রতিষ্ঠিত হয়। জাদুঘরটিতে পঞ্চগড় জেলার প্রত্নতাত্ত্বিক ও লোকজ সংগ্রহ রয়েছে যার পরিমান প্রায় ১,০০০-এরও বেশী।
ঢাকা বিশ্ববিদ্যালয়ের আবাসিক হলসমূহ বর্তমান আবাসিক ছাত্রের সংখ্যা ৩৮৭ এবং অনাবাসিক ছাত্রের সংখ্যা ৭৮৯।
মনজুর হোসেন ১৯৮৩ সালে রাজশাহী বিশ্ববিদ্যালয়ে উদ্ভিদবিদ্যা বিভাগে প্রভাষক হিসেবে যোগদান করেন। বর্তমানে তিনি এই বিশ্ববিদ্যালয়ের ইনস্টিটিউট অব বায়োলজিক্যাল সায়েন্স অর্থাৎ জীব বিজ্ঞান বিভাগের (আইবিএস) পরিচালক। এছাড়া বর্তমানে উদ্ভিদ বিদ্যা বিভাগের উদ্ভিদ প্রজনন ও জিন প্রকৌশল গবেষণাগারে গবেষণা কর্মে নিয়োজিত রয়েছেন।
সরকারী এম. এম. কলেজ বিজ্ঞান অনুষদঃকলা অনুষদঃ
সামাজিক বিজ্ঞান অনুষদঃব্যবসায় শিক্ষা অনুষদঃ
বর্তমানে কলেজটিতে শিক্ষার্থীর সংখ্যা প্রায় ২৭ হাজার। কলেজের ১৭ টি বিভাগে সেমিনার লাইব্রেরি গড়ে উঠেছে। এই লাইব্রেরীগুলোতে প্রায় ১০০০ এর বেশি গ্রন্থ রয়েছে। কেন্দ্রীয় লাইব্রেরীতে বইয়ের সংখ্যা প্রায় ২৫ হাজার। খেলার মাঠ,শহীদ মিনার,২ টি পুকুর এবং ৪টি হোস্টেল (ছাত্রদের ২, ছাত্রীদের ২),কলাভবন,পুরাতন বিজ্ঞান ভবন,নতুন বিজ্ঞান ভবন,বাণিজ্য ভবন,অধ্যক্ষের ভবন,শিক্ষকদের রেস্টহাউস,কর্মচারীদের জন্য আবাসিক ভবন, ছাত্র কমনরুম, ছাত্রী কমনরুম, পোস্ট অফিস, শিক্ষক ডরমেটরি ও একটি ক্যান্টিন নিয়ে ২২.১৮ একর জমির উপর এম.এম. কলেজ প্রতিষ্ঠিত।
চট্টগ্রাম বিশ্ববিদ্যালয় চট্টগ্রাম বিশ্ববিদ্যালয়ে বর্তমানে ৭টি অনুষদে ৫২টি বিভাগ রয়েছে। বিশ্ববিদ্যালয়ের অনুষদ এবং অন্তর্গত বিভাগসমূহ হলো:চট্টগ্রাম বিশ্ববিদ্যালয়ে বর্তমানে ৬টি ইনস্টিটিউট রয়েছে। বিশ্ববিদ্যালয়ের ইনস্টিটিউট গুলো হলো:চট্টগ্রাম বিশ্ববিদ্যালয়ে বর্তমানে ৫টি গবেষণা কেন্দ্র রয়েছে। সেগুলো হলো:চট্টগ্রাম বিশ্ববিদ্যালয়ের অধিনে বর্তমানে ২১টি শিক্ষাপ্রতিষ্ঠান রয়েছে:
"চট্টগ্রাম বিশ্ববিদ্যালয়ের কেন্দ্রীয় গ্রন্থাগার" চট্টগ্রামের সর্ববৃহৎ গ্রন্থাগার যা দেশের সবচেয়ে সমৃদ্ধ গ্রন্থাগারগুলোর মধ্যে অন্যতম। এই গ্রন্থাগারে বর্তমান সংগ্রহ সংখ্যা প্রায় ৩.৫ লক্ষ যার মধ্যে রয়েছে বিরল বই, জার্নাল, অডিও-ভিজ্যুয়াল উপাদান, পান্ডুলিপি এবং অন্ধদের জন্য ব্রেইল বই। ১৯৬৬ সালের নভেম্বরে বিশ্ববিদ্যালয়ের উদ্বোবধনের সাথে এই গ্রন্থাগারের যাত্রা শুরু হয় মাত্র ৩০০ বই নিয়ে। লাইব্রেরি বর্তমান ভবনে স্থানান্তরিত হয় ১৯৯০ সালের নভেম্বরে। তিনতলা বিশিষ্ট গ্রন্থাগারটিতে শিক্ষার্থী, গবেষক এবং শিক্ষকদের জন্য পৃথক কক্ষ রয়েছে। গ্রন্থাগার ভবনে একটি মিলনায়তনও রয়েছে। গ্রন্থাগারে ফটোকপির ব্যবস্থা রয়েছে। গ্রন্থাগারটিতে প্রতিদিন জাতীয় ও আঞ্চলিক পত্রিকা পড়ার ব্যবস্থাও রয়েছে। গ্রন্থাগারটিকে বর্তমানে অটোমেশনের আওতায় আনা হয়েছে।১৯৯৪ সালে চট্টগ্রাম বিশ্ববিদ্যালয়ের প্রথম সমাবর্তন অনুষ্ঠিত হয়। এর পূর্বে ১৯৮১ সালে একটি বিশেষ সমাবর্তন অনুষ্ঠিত হয়েছিল। সর্বশেষ সমাবর্তন অনুষ্ঠিত হয়েছে ২০১৬ সালের জানুয়ারি ৩১ তারিখ।
রিভার ভিউ কালেক্টরেট স্কুল, রাজশাহী বর্তমানে স্কুলটিতে শিশু শ্রেণি থেকে ১০ম শ্রেণি পর্যন্ত পাঠদান করা হয়। মাধ্যমিক পর্যায়ে বিজ্ঞান, ব্যবসায় শিক্ষা ও মানবিক বিষয়ে পাঠদান করা হয়। বর্তমান শিক্ষকের সংখ্যা ১৫ জন এবং ছাত্র-ছাত্রী ৯'শতের অধিক ।
রাজশাহী সরকারি সিটি কলেজ মোঃ শামসুদ্দিন আহমেদ, প্রখ্যাত পন্ডিত, কলেজের অবৈতনিক অধ্যক্ষ হিসেবে ১৯৬৩ সাল পর্যমত্ম কাজ করেন। তারপর উপাধ্যক্ষ এস. এম. আবদুল লতিফ ১৯৭৪ সালের ফেব্রুয়ারী পর্যন্ত অধ্যক্ষের দায়িত্ব পালন করেন। ১৯৭৭ সাল থেকে এপ্রিল, ১৯৮০ সাল পর্যন্ত জনাব মোঃ আবদুল্লাহ কলেজটির অধ্যক্ষ হিসেবে নিয়োজিত ছিলেন।
উচ্চ মাধ্যমিক পর্যায়ে ভর্তিঃ শিক্ষার্থীর এসএসসি বা সমমান পরীক্ষার ফলাফলের ভিত্তিতে ভর্তি করা হয়। সর্বমোট প্রাপ্ত নম্বরের ভিত্তিতে মেধাক্রম নির্ধারণ করতে হবে। এখানে তিনটি বিভাগ এ প্রতি বছরে ১২০০ জন শিক্ষার্থীর ভর্তি করা হয়।
মুহাম্মাদ মিজানউদ্দিন প্রফেসর ড. মুহাম্মাদ মিজানউদ্দিন রাজশাহী বিশ্ববিদ্যালয়ের সাবেক উপাচার্য। তিনি বিশ্ববিদ্যালয়ের ২২তম উপাচার্য হিসাবে ২০১৩ সালের ২০ মার্চ দায়িত্ব গ্রহণ করেন। তিনি ১৯৭৮ সালে রাজশাহী বিশ্ববিদ্যালয়ের সমাজবিজ্ঞান বিভাগের প্রভাষক হিসাবে কর্মজীবন শুরু করেন।
রাজশাহী বিশ্ববিদ্যালয়ের অনুষদ ও ইনস্টিটিউটসমূহ রাজশাহী বিশ্ববিদ্যালয়ের নবীনতম অনুষদ এটি। ২০১১ সালে বিজ্ঞান অনুষদের ৫টি বিভাগ নিয়ে এই অনুষদ গঠিত হয়।
বারিন্দ মেডিকেল কলেজ বারিন্দ মেডিকেল কলেজ ও হাসপাতাল () রাজশাহীতে অবস্থিত একটি বেসরকারি মেডিকেল কলেজ। এ মেডিকেল কলেজ রাজশাহী বিশ্ববিদ্যালয়ের অধিভুক্ত একটি প্রতিষ্ঠান। মেডিকেল কলেজটি ২০১১ সালে প্রতিষ্ঠিত হয়। বর্তমানে ১৯টি অনুষদের অধীনে ৫ বছর মেয়াদী স্নাতক পর্যায়ে এমবিবিএস ডিগ্রী প্রদান করা হয়। কলেজটি সময় বিবেচনায় নতুন হলেও গুনগত শিক্ষামান এবং উন্নত নিয়ম-শৃঙ্খলার জন্য বাংলাদেশ সহ বাইরের দেশেও অনেক সুনাম অর্জন করেছে। এখানে প্রতি বছর অনেক বিদেশী ছাত্র-ছাত্রী পড়ালেখা করতে আসে ।
সাবাশ বাংলাদেশ স্বাধীনতার জ্বলন্ত প্রমাণকে ধরে রাখার জন্য রাজশাহী বিশ্ববিদ্যালয়ে স্থাপন করা হয়েছে স্মারক ভাস্কর্য সাবাশ বাংলাদেশ। ১৯৬৯ সালের গণ আন্দোলনের সময় এই বিশ্ববিদ্যালয়ের ছাত্র –শিক্ষক- কর্মকর্তা- কর্মচারীদের বলিষ্ঠ সাহসী ভূমিকা ছিল। সে সময় এমন ঘটনার আর্বত সৃষ্টি হয় যে রাজশাহী বিশ্ববিদ্যালয়ের সকলই তাতে জড়িয়ে পড়েন এবং অধ্যাপক ড. শামসুজ্জোহা শাহাদাৎ বরণ করেন। এরপর ১৯৭১ সালের ২৫মার্চ পাকিস্তান সেনাবাহিনী অতর্কিত আক্রমণ চালিয়ে বাঙ্গালী জাতীয়তাবাদ নিশ্চিহ্ন করার যে ব্যর্থ প্রয়াসের সূচনা করে তাতে রাজশাহী বিশ্ববিদ্যালয়ও আক্রান্ত হয়। কয়েকদিনের মধ্যে পাকিস্তান সেনাবাহিনীর যে দল রাজশাহীতে সক্রিয় ছিল তা দুর্বল হয়ে পড়ে এবং অবশেষে স্থানীয় ক্যান্টনমেন্টে আশ্রয় গ্রহণ করতে বাধ্য হয়। রাজশাহী শহর তৎকালীন ই.পি.আর. নিয়ন্ত্রণ করে। কিন্তু এপ্রিল মাসের মাঝামাঝি পাকিস্তান সেনাবাহিনীর একটি বিপুল অংশ শহরে প্রবেশ করে এবং বিশ্ববিদ্যালয়ে স্থায়ী ঘাটি স্থাপন করে। জাতীয়তাবাদী আন্দোলনে রাজশাহী বিশ্ববিদ্যালয়ের গৌরবপূর্ণ অবদান পাকিস্তান সেনাবাহিনীর মনে আতঙ্ক সৃষ্টি করেছিল। তাদের বিতাড়িত করতে শাহাদৎ বরণ করেন অধ্যাপক হবিবুর রহমান, অধ্যাপক সুখরঞ্জন সমাদ্দার, অধ্যাপক মীর আক্ষদুল কাউয়ুম, কর্মকর্তা- কর্মচারী ও ছাত্র।
বিশেষ শিক্ষা বিশেষ শিক্ষা কি -বিশেষ শিক্ষা বলতে বোঝায় ,বিশেষ চাহিদা সম্পন্ন শিশুদের শিক্ষা ব্যাবস্থার সাথে যুক্ত করে তাদের বিশেষ শিক্ষা প্রদানের ব্যাবস্থা করা ।
এই শিক্ষার বেশ কয়েকটি বৈশিষ্ট বর্তমান;
1-এই শিক্ষা ব্যবস্থায় শিক্ষার্থীর চাহিদাকে আলাদা ভাবে মর্যাদা দেওয়া হয়।
2-শিক্ষার্থীর জন্য আলাদা আলাদা শিক্ষক বিশেষ নজরদারির মাধ্যমে শিক্ষা প্রদান করেন।
3-শিক্ষার্থীর শিক্ষা দানে বেশ কিছু উপাদান ব্যাবহার করা হয়,যা শিক্ষার্থীকে খুব সহজে শিখতে সহায়তা করে।
4-শিক্ষকগন শিক্ষার্থীর পরিবারের সঙ্গে আলোচনার মাধ্যমে এবং শিক্ষার্থীর বুদ্ধির স্তর বুঝে ক্রমশই শিক্ষা দেন।
5-এই সকল শিশুদের জন্য প্রয়জনীয় কাঠামো যুক্ত শ্রেণীকক্ষে শিক্ষা দানের ব্যাবস্থা থাকে।
6-শিক্ষার্থীদের শিক্ষার জন্য বিশেষ ধরনের পদ্ধতি ব্যবহৃত হয়।যথা-ব্রেইল পদ্ধতি
7-বিশেষ শিক্ষায় শিক্ষার্থীর শেখার প্রবণতার উপর বিশেষ জোর দেওয়া হয়।
রাজশাহী বিশ্ববিদ্যালয় স্কুল রাজশাহী বিশ্ববিদ্যালয় স্কুল () বিশ্ববিদ্যালয়ের শিক্ষা ও গবেষণা ইন্সটিটিউটের অধীনে পরিচালিত একটি স্কুল (শ্রেণী ১-১২)। এখানে স্কুল এবং কলেজ শাখা দুটিই বিদ্যমান। এই স্কুল প্রতিষ্ঠিত হয় ১৯৬৬ সালে। মানসম্মত শিক্ষা প্রদানের একটি উজ্জ্বল দৃষ্টান্ত হচ্ছে এই শিক্ষা প্রতিষ্ঠানটি। এই স্কুলের কলেজ শাখা যাত্রা শুরু করে ১৯৮৩ সালে। জাতীয় শিক্ষাক্রম এর অধীনে বাংলা মাধ্যমে পাঠদান করা হয় এই স্কুলে। শিক্ষার্থীদের প্রথম, দ্বিতীয়, তৃতীয়, নবম এবং একাদশ শ্রেণীতে ভর্তি করা হয়। বর্তমানে এই স্কুলে প্রায় ৩৫০০ ছাত্র-ছাত্রী অধ্যয়নরত আছে।
ইন্সটিটিউট অব বাংলাদেশ স্টাডিজ ১৯৭৪ সালের জানুয়ারি মাসে রাজশাহী বিশ্ববিদ্যালয়ের একটি অঙ্গ প্রতিষ্ঠান হিসেবে আইবিএস আত্মপ্রকাশ করে। আইবিএস ভবনটি বিশ্ববিদ্যালয়ের বিনোদপুর গেটের পূর্ব পার্শ্বে অবস্থিত। এর কাজ শুরু হয় ১৯৭৪-৭৫ শিক্ষাবর্ষ থেকে। আইবিএস থেকে প্রতি বছর "The Journal of the Institute of Bangladesh Studies" নামে ইংরেজিতে একটি এবং ‘ইনস্টিটিউট অব বাংলাদেশ স্টাডিজ জার্নাল’ নামে বাংলায় একটি জার্নাল নিয়মিত প্রকাশিত হয়। আইবিএস থেকে প্রকাশিত কয়েকটি গ্রন্থের নাম: ১. বাঙালির আত্মপরিচয়, ২.বাংলার ইতিহাস: মোগল আমল, ৩. প্রীতিকুমার মিত্র স্মারকগ্রন্থ, ৪. বিশ শতকের বাংলা, ৫. রাজশাহী মহানগরী: অতীত ও বর্তমান, ৬. জাগরণ ও অভ্যুদয়, ৭. বাংলাদেশের ভাষানীতি ও ভাষা-পরিকল্পনা।২০১৫ সালের জুন মাসে ‘বাংলাদেশ চর্চা: দেশে বিদেশে’ শিরোনামে আইবিএস থেকে একযোগে দশটি সটীক গ্রন্থপঞ্জি প্রকাশিত হয়েছে, যেসব গ্রন্থে বাংলাদেশ বিষয়ক গবেষণার বিবরণ সংকলিত আছে।
রাজশাহী কলেজ কলকাতা বিশ্ববিদ্যালয়ের অধীনে অধিভুক্ত হয়ে কলেজে ১৮৮১ সালে এমএ কোর্স এবং ১৮৮৩ সালে থেকে স্নাতক ল কোর্স চালু হয়। কয়েক বছরের মধ্যেই রাজশাহী কলেজ থেকে আটজন ছাত্র এম.এ. এবং ষাটজন ছাত্র বি.এল. ডিগ্রী অর্জন করে। কিন্তু কলেজ এম.এ. এবং বি.এল. কোর্সর জন্য প্রয়োজনীয় চাহিদা পূরণে ব্যর্থ হলে কলকাতা বিশ্ববিদ্যালয় ১৯০৯ সাল থেকে এম.এ. ও বি.এল. কোর্স স্থগিত রাখে। পূর্ব পাকিস্তানে রাজশাহী কলেজ প্রথমে ঢাকা বিশ্ববিদ্যালয়-এ অধিভুক্ত হয় এবং পরে ১৯৫৩ সালে রাজশাহী বিশ্ববিদ্যালয় প্রতিষ্ঠিত হলে রাজশাহী বিশ্ববিদ্যালয়ে অধিভুক্ত হয়। এই কলেজে আই.কম., বি.কম. (পাস) এবং বি.কম. (সম্মান) কোর্স যথাক্রমে ১৯৫২, ১৯৫৪ এবং ১৯৬১ সালে চালু হয়। ১৯৯২ সালে জাতীয় বিশ্ববিদ্যালয় গঠিত হলে এর অধীনে এই কলেজে ১৯৯৪ সালে মাস্টার স্তরের কোর্স পুনরায় চালু হয়। ১৯৯৬ সাল থেকে উচ্চ মাধ্যমিক স্তরের কোর্স বন্ধ থাকলেও এই অঞ্চলের উচ্চ মাধ্যমিক স্তরের মেধাবী শিক্ষার্থীদের কথা বিবেচনা করে ২০০৯-১০ শিক্ষাবর্ষ থেকে পুনরায় চালু করা হয়। বর্তমানে রাজশাহী কলেজে ২২টি বিষয়ে সম্মান কোর্স এবং ২১টি বিষয়ে মাস্টার কোর্স চালু রয়েছে। কলেজের ২৪৯ শিক্ষকের মধ্যে ৫৬ নারী শিক্ষক রয়েছেন।
মুহাম্মাদ মিজানউদ্দিন তিনি ১৯৭৮ সালে রাজশাহী বিশ্ববিদ্যালয়ের সমাজবিজ্ঞান বিভাগের প্রভাষক হিসাবে কর্মজীবন শুরু করেন। পরবর্তীতে ১৯৮১ সালে সহকারী অধ্যাপক, ১৯৮৭ সালে সহযোগী অধ্যাপক এবং ১৯৯৪ সালে অধ্যাপক পদে উন্নীত হন। মিজানউদ্দিন রাজশাহী বিশ্ববিদ্যালয়ের সাবেক উপাচার্য। তিনি বিশ্ববিদ্যালয়ের ২২তম উপাচার্য হিসাবে ২০১৩ সালের ২০ মার্চ দায়িত্ব গ্রহণ করেন।
এ এইচ এম খায়রুজ্জামান লিটন এ এইচ এম খায়রুজ্জামান লিটনের প্রাথমিক শিক্ষা শুরু হয় রাজশাহী কলেজিয়েট স্কুলে। ১৯৭৬ সালে রামকৃষ্ণ মিশন বিদ্যাপীঠ থেকে তিনি উচ্চ মাধ্যমিক পরীক্ষায় পাশ করেন। এরপর উচ্চ শিক্ষা অর্জনের জন্য তিনি ভারতে যান। সেখানে কলকাতা বিশ্ববিদ্যালয়ের ইংরেজির বিভাগে ভর্তি হন এবং ১৯৭৯ সালে তিনি তার প্রথম স্নাতক ডিগ্রী অর্জন করেন। এরপর ১৯৮৩ সালে রাজশাহী বিশ্ববিদ্যালয় থেকে আইন বিভাগে দ্বিতীয় বারের মত স্নাতক ডিগ্রী অর্জন করেন। পেশাগত জীবন শুরু হয় আইনজীবি হিসেবে। ১৯৮৫ সালে তিনি তিনি বার কাউন্সিলের সদস্য হন। আনুষ্ঠানিকভাবে তার রাজনৈতিক জীবন শুরু হয় ১৯৮৪ সালে বাংলাদেশ আওয়ামী লীগ এ যোগদানের মাধ্যমে। ১৯৯৬ এবং ২০০১ সালে বাংলাদেশের সাধারণ নির্বাচনে সংসদীয় আসন রাজশাহী-২ (পবা-বোয়ালিয়া) থেকে নির্বাচনে অংশগ্রহণ করন। বর্তমানে তিনি রাজশাহী মহানগর আওয়ামীলীগের সভাপতির দায়িত্ব পালন করছেন।
রাজশাহী কলেজ রাজশাহী কলেজের প্রসিদ্ধির অন্যতম কারণ হলো এর গ্রন্থাগার যাতে পুরাতন মূল্যবান ও সাম্প্রতিক সংষ্করনের বই, জার্নাল এবং সাময়িকির প্রাচুর্য রয়েছে এবং এটি আন্তর্জাতিক খ্যাত মুদ্রিত তথ্য প্রাপ্তির নির্ভরযোগ্য উৎস। কলেজ লাইব্রেরীতে অনেক দূর্লভ বই, গেজেট, এনসাইক্লোপিডিয়া এবং পাণ্ডুলিপি রয়েছে এবং প্রাচীন পাণ্ডুলিপির অনেকগুলিই পুঁথি-তে সমৃদ্ধ। বর্তমানে (১৩/০২/২০১৩) কলেজ লাইব্রেরীতে বইয়ের সংখ্যা মোট ৭৭,৯৪৯। গ্রন্থাগারটি কলেজের প্রশাসন ভবনের পশ্চিমে অবস্থিত ।
বিপন্ন ভাষা অধিক প্রচলিত ভাষা তুলনামূলক কম প্রচলিত ভাষার উপর প্রভাব বিস্তার করে, ফলে শেষমেশ তা বিলুপ্ত হয়ে যায়। বিশ্বে সবমিলিয়ে কত ভাষা আছে, তা অজানা। তবে নানাভাবে অনুমান করা হয়। সাধারণ বিদিত ভাষ্য হলো, বর্তমানে প্রচলিত ভাষার সংখ্যা ৬০০০ থেকে ৭০০০ এর মধ্যে এবং ২১০০ সনের মধ্যে এর নব্বই শতাংশই হারিয়ে যাবে বা বিলুপ্ত হয়ে যাবে। ২০টি অধিক প্রচলিত ও পরিচিত ভাষার প্রত্যেকটিতে কথা বলে ৫০ মিলিয়নের বেশি লোক, যা বিশ্বের জনসংখ্যার অর্ধেক, অপরদিকে অন্যান্য ভাষাগুলোতে কথা বলে ক্ষুদ্র নৃ-গোষ্ঠীরা, যার সংখ্যা ১০,০০০ এর অধিক হবে না।
বহিরাগমন ও পাসপোর্ট অধিদপ্তর (বাংলাদেশ) বাংলাদেশের নাগরিকদের বিদেশে যাতায়াতে সহায়তা প্রদানের লক্ষ্যে ১৯৬২ সালে একটি পরিদপ্তর হিসেবে জোনাল কার্যালয়, ঢাকা এবং আঞ্চলিক পাসপোর্ট অফিস ঢাকা, চট্টগ্রাম, সিলেট, রাজশাহী ও খুলনা নিয়ে বর্তমান ইমিগ্রেশন ও পাসপোর্ট অধিদপ্তর এর কার্যক্রম শুরু হয়। স্বাধীনতাত্তোর স্বাধীন সার্বভৌম বাংলাদেশে ১৯৭৩ সালে পূর্ণাঙ্গ রুপে ইমিগ্রেশন ও পাসপোর্ট অধিদপ্তর প্রতিষ্ঠিত হয়। ঢাকায় অবস্হিত অধিদপ্তরের প্রধান কার্যালয়সহ ঢাকা, চট্টগ্রাম, সিলেট, রাজশাহী ও খুলনা অফিস সমন্বয়ে কার্যালয়ের সংখ্যা হয় ৬ (ছয়) টি। ২০১০ সালে ইমিগ্রেশন ও পাসপোর্ট অধিদপ্তরে একটি বৈপ্লবিক পরিবর্তন আসে। ইন্টারন্যাশনাল সিভিল এভিয়েশন অথরিটি (আইসিএও) এর গাইডলাইন এর সঙ্গে সঙ্গতি রেখে মেশিন রিডেবল পাসপোর্ট (এমআরপি) ও মেশিন রিডেবল ভিসা (এমআরভি) প্রদান কার্যক্রম শুরু হয়। সেই সঙ্গে ১৯টি আঞ্চলিক পাসপোর্ট অফিস স্হাপিত হলে অফিসের সংখ্যা হয় ৩৪ (চৌত্রিশ) টি। এছাড়া ৬টি ভিসা সেল ও ৯টি ইমিগ্রেশন চেকপোস্ট সৃজিত হয়। ২০১১ সালে আরো ৩৩ (তেত্রিশ) টি আঞ্চলিক পাসপোর্ট অফিস সৃজিত হয়। বর্তমানে দেশের প্রতিটি জেলায় পাসপোর্ট অফিস স্হাপনের কাজ শেষ হয়েছে। এছাড়া বিশ্বের ৬৫টি বাংলাদেশী মিশনে এমআরপি ও এমআরভি প্রকল্প বাস্তবায়িত হয়েছে । বর্তমানে ইমিগ্রেশন ও পাসপোর্ট অধিদপ্তরের জনবল ১১৮৪ জন। ২০১৮ সালের ১২ এপ্রিল পর্যন্ত ২,০৩,৩০,৪০৫ টি মেশিন রিডেবল পাসপোর্ট (এমআরপি) ও ৯,২৯,৯১৩ টি মেশিন রিডেবল ভিসা (এমআরভি) সফলভাবে মুদ্রণ করা হয়েছে।
বাংলাদেশের পাসপোর্ট অফিসমূহঃ
মহারাণী হেমন্তকুমারী সংস্কৃত কলেজ ১৯৪২ সালে রাণী হেমন্তকুমারী দেবীর মৃত্যু সংস্কৃত কলেজ এর জন্য এক বিরাট আর্থিক বিপর্যয় ডেকে আনে। কর্তৃপক্ষের নির্দেশে শিক্ষা অফিসের জন্য সংস্কৃত কলেজের ভবনটি সাময়িকভাবে ছেড়ে দিতে হয়। কলেজটি বন্ধ হওয়ার পূর্ব অবধি রাজশাহী কলেজের একটি ভবনে সংস্কৃত কলেজের কার্যক্রম চালু ছিল। পরবর্তিতে রাজশাহী কলেজ কর্তৃপক্ষ অনেক চেষ্টা করেও সংস্কৃত কলেজের ভবনটি তাদের নিয়ন্ত্রনে আনতে সক্ষম হন নি। বর্তমানে রাজশাহী শিক্ষা বিভাগীয় দপ্তর বা ডি.ডি.পি.আই. অফিস হিসেবে মহারাণী হেমন্তকুমারী সংস্কৃত কলেজ ভবনটি ব্যবহৃত হচ্ছে। শিক্ষক-ছাত্র সংখ্যা কমতে থাকায় এবং সংস্কৃত শিক্ষা সম্পর্কে সরকারের সেরকম ঋৎসাহ না থাকায় ১৯৬৩ সালে কলেজটি বন্ধ হয়ে যায়।
ব্রুনাই দারুসসালাম বিশ্ববিদ্যালয় ব্রুনাই দারুসসালাম বিশ্ববিদ্যালয়ে শুরু থেকেই আন্তর্জাতিক শিক্ষার্থীদের বিভিন্ন সুযোগ সুবিধা প্রদান করে আসছে। ধীরে ধীরে বৃদ্ধি পাচ্ছে বিদেশী শিক্ষার্থীর সংখ্যা, যাদের মধ্যে অধিকাংশ পূর্ব এশিয়া (গণচীন এবং জাপান), ইউরোপ, ইউরোপ এবং মধ্যপ্রাচ্য থেকে আসছে। বর্তমানে ব্রুনাই দারুসসালাম বিশ্ববিদ্যালয়ে বিভিন্ন প্রোগ্রাম উন্নত করার জন্য আন্তর্জাতিক সম্পর্ক সমৃদ্ধি কর্মসূচির নিয়েছে ব্রুনাই এবং তৃতীয় বছরে স্নাতক প্রোগ্রাম শেষ করে শিক্ষার্থীরা বিশ্বের যে কোন দেশে যেতে পারে এবং সেখানে সফলতা অর্জন করে।
রাজশাহী মেডিকেল কলেজ ১৯৮৯ সালে রাজশাহীতে একটা পূর্ণাঙ্গ ডেন্টাল কলেজ স্থাপনের ঘোষণা দেওয়া হয়। প্রাথমিক অবস্থায় এটি রাজশাহী মেডিকেল কলেজের সাথে ডেন্টাল ইউনিট হিসেবে চালু হয়। প্রথমে এর আসন সংখ্যা ছিল ২০। ২০০৫ সালে আসন সংখ্যা বাড়িয়ে ৫০-এ উন্নীত করা হয়। ১৯৯৪ সালে ডেন্টাল ইউনিটকে সদর হাসপাতালের জায়গায় স্থানান্তর করা হয়।
রাজশাহী মেডিকেল বিশ্ববিদ্যালয় রাজশাহী মেডিক্যাল বিশ্ববিদ্যালয়ের প্রথম উপাচার্য হিসেবে নিয়োগ দেয়া হয় রাজশাহী মেডিক্যাল কলেজের অবসরে যাওয়া অধ্যক্ষ অধ্যাপক ডা. মাসুম হাবিব কে।
ঢাকা বিশ্ববিদ্যালয়ের অনুষদসমূহ ১৯৩৮ সালে অর্থনীতি বিভাগ থেকে পৃথক হয়ে একটি স্বতন্ত্র বিভাগ হিসেবে রাষ্ট্রবিজ্ঞান বিভাগের যাত্রা শুরু। দেবেন্দ্রনাথ ব্যানার্জি ছিলেন এই বিভাগের প্রতিষ্ঠা চেয়ারম্যান। সেই থেকে শুরু করে রাষ্ট্রবিজ্ঞান বিভাগ এখন ঢাকা বিশ্ববিদ্যালয়ের অন্যতম বৃহত্তম বিভাগ। বর্তমানে এই বিভাগে ছাত্র সংখ্যা প্রায় ১,২০০। এর মধ্যে ৯২৫ জন সম্মান শ্রেণীর। ১৯৮৬ সাল থেকে এই বিভাগ পি.এইচ.ডি ডিগ্রি প্রদান শুরু করে। বর্তমানে (২০০৬) এই বিভাগে শিক্ষক সংখ্যা ৩২ জন। এখানে রাষ্ট্রবিজ্ঞানের প্রায় সকল শাখায় শিক্ষা প্রদান করা হয়। এর মধ্যে প্রাচ্য ও পাশ্চাত্যের রাষ্ট্রচিন্তা, বাংলাদেশের রাজনীতি, আন্তর্জাতিক রাজনীতি, মধ্যপ্রাচ্য ও পূর্ব এশিয়ার রাজনীতি বিশেষভাবে উল্লেখযোগ্য। এই বিভাগের শিক্ষকগণ বেশ কয়েকটি গবেষণা কেন্দ্র পরিচালনা করেছেন। এগুলো হচ্ছে Center for East Asian Studies, Center for Human Society এবং Center for Japan Studies.
নোয়াখালী বিজ্ঞান ও প্রযুক্তি বিশ্ববিদ্যালয় এই বিশ্ববিদ্যালয়ের প্রথম উপাচার্য ছিলেন অধ্যাপক আবুল খায়ের। বর্তমান উপাচার্য অধ্যাপক ওয়াহিদুজ্জামান।
বর্তমানে বিশ্ববিদ্যালয়টিতে ৬টি অনুষদ ও ২টি ইনস্টিটিউট রয়েছে। ডিগ্রি প্রদানকারী বিভাগের সংখ্যা ২৮ টি।
রাজশাহী বিজ্ঞান ও প্রযুক্তি বিশ্ববিদ্যালয় বিশ্ববিদ্যালয়ের প্রয়োজনীয় নোটিশ বিশ্ববিদ্যালয়ের নোটিশ বোর্ডে ও বিশ্ববিদ্যালয়ের গেটে টাঙিয়ে দেয়া হয়। এছাড়াও বিশ্ববিদ্যালয়ের ওয়েবসাইটে তে দেয়া হয়।
রাজশাহী মেডিকেল বিশ্ববিদ্যালয় রাজশাহী মেডিকেল বিশ্ববিদ্যালয়ের অধীনে রাজশাহী, রংপুর ও খুলনা বিভাগের সকল সরকারি ও বেসরকারি মেডিকেল কলেজ, ডেন্টাল কলেজ, নার্সিং কলেজ বা ইনস্টিটিউটসমূহ অধীভুক্তকরন। এর মধ্যে আছে ১০ টি সরকারী মেডিকেল কলেজ, ১৩ টি বেসরকারী মেডিকেল কলেজ, ২টি সরকারী ডেন্টাল কলেজ/ডেন্টাল ইউনিট, ৫টি বেসরকারী ডেন্টাল কলেজ/ডেন্টাল ইউনিট, ৪ টি সরকারী নার্সিং কলেজ, ১২ টি বেসরকারী নার্সিং কলেজ, ১টি সরকারী মেডিকেল ইনস্টিটিউট ও ৩ টি বেসরকারী মেডিকেল ইনস্টিটিউট। মোট ৫০ টি প্রতিষ্ঠান এই বিশ্ববিদ্যালয়ের অধীনে রয়েছে।
ইনস্টিটিউট অব হেলথ টেকনোলজি, রাজশাহী ১৯৭৬ সালে রাজশাহীবাসীর জন্য রাজশাহী জেলার লক্ষ্মীপুরে একটি প্যারামেডিক্যাল ইন্সটিটিউট স্থাপিত হয়। প্রতিষ্ঠা লগ্নে এটি ৩ অণুষদে (ফার্মেসী, ল্যাবঃমেডিসিন এবং রেডিওগ্রাফী অণুষদ) মাত্র ৭৫ জন শিক্ষার্থী নিয়ে যাত্রা শুরু করে। পর্যায়ক্রমে অণুষদের সংখ্যা বৃদ্ধি হয়ে বর্তমানে ৭ টি অণুষদে প্রায় ১০৫০ জন শিক্ষার্থী পড়াশুনা করছে। ১৯৮৯ সালের ১২ জুলাই থেকে সরকারী আদেশক্রমে প্রতিষ্ঠানটির নাম পরিবর্তন করে ইন্সটিটিউট অব হেলথ্ টেকনোলোজি রাখা হয়। ২০০৯-২০১০ শিক্ষাবর্ষ থেকে এখানে বিএসসি কোর্স চালু করে ছাত্র ভর্তি করা হয়। বিএসসি কোর্সে ২ টি অণুষদে (বিএসসি ইন মেডিক্যাল টেকনোলজি ল্যাবরেটরি এবং বিএসসি ইন ফিজিওথেরাপি) ৬০ জন শিক্ষার্থী নিয়ে এর কার্যক্রম শুরু হয়। বর্তমানে বিএসসি কোর্সের দুইটি অণুষদে ৫ টি ব্যাচে মোট প্রায় ২৭৫ জন শিক্ষার্থী লেখাপড়া করছে।
ঢাকা বিশ্ববিদ্যালয়ের আবাসিক হলসমূহ প্রতিষ্ঠা ১ জানুয়ারি ১৯৬৭। বর্তমান আবাসিক ছাত্রের সংখ্যা ৬০০, দ্বৈতাবাসিক ছাত্রের সংখ্যা ৮২০ এবং অনাবাসিক ছাত্রের সংখ্যা ৮৯০। হলের পাশে একটি মাঠ রয়েছে। এই হলে দুটি রিডিং রুম ও একটি লাইব্রেরি (গিয়াস উদ্দিন পাঠাগার), একটি ডাইনিং (আলমগিরের ক্যান্টিন)ও একটি মেস(ফয়োটস এন্টারটেইনমেন্ট) রয়েছে। আছে একটি টিভি রুম ও একটি গেমস রুম।
রাজশাহী বিশ্ববিদ্যালয়ের অনুষদ ও ইনস্টিটিউটসমূহ ১৯৮৩-৮৪ সালে রাজশাহী বিশ্ববিদ্যালয়ের শহীদ হবিবুর রহমান হলের উত্তরে রেল লাইন সংলগ্ন ১০ বিঘা জমির ওপর এই শিক্ষা প্রতিষ্ঠানের নিজস্ব ভবন নির্মিত হয়। নব্বইয়ের দশকে ১৬ জন শিক্ষক, ১৪ জন কর্মচারী এবং কিছু শিক্ষর্থীর সমন্বয়ে এর পাঠদান কার্যক্রম শুরু হয়। চারুকলা শিক্ষাকে সম্প্রসারিত করার লক্ষে বিশ্ববিদ্যালয় কর্তৃপক্ষ ১৯ মার্চ ১৯৯৪ সালে মহাবিদ্যালয়টিকে বিশ্ববিদ্যালয়ের প্রসাসনিক কাঠামোর অধিনে এনে চারুকলা বিভাগ নামকরণ করে। পরবর্তীতে এটি অনুষদের মর্যদা লাভ করে।
আবদুল খালেক (শিক্ষাবিদ) সম্ভবত ১৯৭৩ সালের পরে রাজশাহী বিশ্ববিদ্যালয়ের কোন সমাবর্তন হয়নি। ড. আবদুল খালেক ১৯৯৮ সালের অক্টোবর মাসের দিকে রাজশাহী বিশ্ববিদ্যালয়ের সমাবর্তন অনুষ্ঠানের সিদ্ধান্ত নেন। সমাবর্তনে রাষ্ট্রপতি ও বিশ্ববিদ্যালয়ের আচার্য বিচারপতি সাহাবুদ্দিন আহমেদ প্রধান অতিথি ছিলেন। প্রায় ছয় হাজার গ্রাজুয়েটকে সার্টিফিকেট দেয়া হয়। অংশগ্রহণকারীদেরকে মধ্যাহ্ন ভোজে আপ্যায়ন করা হয়। ৩০ বছরের মধ্যে ড. খালেক একমাত্র উপাচার্য যিনি সমাবর্তন অনুষ্ঠানের ঝক্কি-ঝামেলা উতরাতে সাহস সঞ্চয় করেছিলেন। এটাতেই নিহিত আছে ড. খালেকের একটি বড় কৃতিত্ব।
রাজশাহী বিশ্ববিদ্যালয় স্টেডিয়াম রাজশাহী বিশ্ববিদ্যালয় স্টেডিয়াম বানাদেশের রাজশাহীর রাজশাহী বিশ্ববিদ্যালয়ে অবস্থিত একটি স্টেডিয়াম। এটি একটি বহুমুখী স্টেডিয়াম। রাজশাহী বিশ্ববিদ্যালয়ের বিভিন্ন ধরনের ক্রীড়া ঘটনা এবং সাংস্কৃতিক অনুষ্ঠান এখানে করা হয়। বাংলাদেশের সবচেয়ে বড় ক্রীড়ার মাঠ এখানে রয়েছে। এটি মাপ ২০৪ মিটারx ১৬৭ মিটার।
হাসান আজিজুল হক ১৯৬০ থেকে ১৯৭৩ পর্যন্ত তিনি রাজশাহী সিটি কলেজ, সিরাজগঞ্জ কলেজ, খুলনা গার্লস কলেজ এবং দৌলতপুর ব্রজলাল কলেজে অধ্যাপনা করেছেন। ১৯৭৩ -এ তিনি রাজশাহী বিশ্ববিদ্যালয়ের দর্শন বিভাগে অধ্যাপক হিসেবে যোগ দেন। এ বিশ্ববিদ্যালয়ে ২০০৪ সাল পর্যন্ত একনাগাড়ে ৩১ বছর অধ্যাপনা করেন। ২০০৯-এ তিনি ঢাকা বিশ্ববিদ্যালয়ে বঙ্গবন্ধু চেয়ার পদের জন্য মনোনীত হন এবং দায়িত্ব পালন করেন। ২০১৪ এর আগস্ট এ তিনি বাংলাদেশ প্রগতি লেখক সংঘ এর সভাপতি নির্বাচিত হন। তাঁর নিজস্ব বাসভবন ‘উজান’ রাজশাহী বিশ্ববিদ্যালয়ের পূর্ব দিকে ‘বিহাস’-এ।
সরকারি বিশ্ববিদ্যালয় ভারতে, অধিকাংশ বিশ্ববিদ্যালয় এবং প্রায় সব গবেষণা প্রতিষ্ঠানই সর্বজনীন। কিছু বেসরকারী স্নাতকোত্তর কলেজ ও বেশিরভাগই ইঞ্জিনিয়ারিং স্কুলের, অধিকাংশই পাবলিক বা সরকারি বিশ্ববিদ্যালয়গুলির সাথে সম্পর্কিত। এইসব বেসরকারি বিদ্যালয়গুলির কিছু অংশ আংশিকভাবে জাতীয় বা রাজ্য সরকারের সহায়তায় পরিচালিত হয়। ভারত একটি "মুক্ত" পাবলিক বিশ্ববিদ্যালয় হল ইন্দিরা গান্ধী ন্যাশনাল ওপেন ইউনিভার্সিটি (ইগনু), যা বেশিরভাগই দূরবর্তী শিক্ষা প্রদান করে এবং তালিকাভুক্ত শিক্ষার্থীর সংখ্যা অনুসারে এখন বিশ্বের ৪ মিলিয়নের বেশি শিক্ষার্থীর সাথে বিশ্বের বৃহত্তম বিশ্ববিদ্যালয়।
আজিমপুর উচ্চ বালিকা বিদ্যালয় আজিমপুর উচ্চ বালিকা বিদ্যালয় হচ্ছে আজিমপুর, ঢাকায় অবস্থিত একটি মাধ্যমিক এবং উচ্চ মাধ্যমিক বিদ্যালয়। এটি সরকারি কর্মচারী কল্যাণ সমিতি কর্তৃক ১৯৫৭-এ প্রতিষ্ঠিত হয়। ১৯৯৯-এ প্রতিষ্ঠানটিতে শিক্ষার্থীর সংখ্যা ছিল ২,৭০০ জন এবং শিক্ষকের সংখ্যা ৮২ জন।
ফরিদপুর মেডিকেল কলেজ ঢাকা বিশ্ববিদ্যালয়ের সাথে অ্যাসোসিয়েট ইন্সটিটিউশন। ৫ বছর মেয়াদি এমবিবিএস কোর্সে বর্তমানে সিট সংখ্যা ১৪১।